
Falso queritur de natura sua genus humanum, quod, im- 1 
becila atque aevi brevis, forte potius quam virtute regatur. 
Nam contra reputando neque maius aliud neque praestabilius 2 
invenias magisque naturae industriam hominum quam vim aut 
tempus deesse. Sed dux atque imperator vitae mortalium ani- 3 
mus est. Qui ubi ad gloriam virtutis vià grassatur, abunde 
pollens potensque et clarus est neque fortunà eget (quippe 
probitatem, industriam aliasque artis bonas neque dare neque 
eripere cuiquam potest); sin, captus pravis cupidinibus, ad 4 
inertiam et voluptates corporis pessum datus est, perniciosa 
lubidine paulisper usus, ubi per socordiam vires, tempus, 
ingenium diffluxere, — naturae infirmitas accusatur; suam 
quisque culpam auctores ad negotia transférunt. Quod si homi- 5 
nibus bonarum rerum tanta cura esset, quanto studio aliena 


Tpex. x puncer. magaec. لته مها‎ IOryprancgaa soñua (Tercers). is 

ac nihil profutura multaque etiam periculosa petunt, neque 
regerentur magis quam regerent casus et eo magnitudinis 
procederent, ubi pro mortalibus glorià aeterni fierent. Nam uti 
genus hominum compositum ex corpore et anima est, ita res 
cunctae studiaque omnia nostra corporis alia, alia animi naturam 
secuntur. Igitur praeclara facies, magnae divitiae, ad hoc vis 
corporis et alia omnia huiusce modi brevi dilabuntur, at 
ingeni egregia facinora, sicuti anima, immortalia sunt. Po- 
stremo corporis et fortunae bonorum ut initium, sic finis est, 
omniaque orta occidunt et aucta senescunt: animus, incor- 
ruptus, aeternus, rector humani generis, agit atque habet 
cuncta neque ipse habetur. 

Quo magis pravitas eorum admiranda est, qui, dediti cor- 
poris gaudiis, per luxum et ignaviam aetatem agunt, ceterum 
ingenium, quo neque melius neque amplius aliud in natura 
mortalium est, incultu atque socordià torpescere sinunt, cum 
praesertim tam multae variaeque sint artes animi, quibus 
summa claritudo paratur. 

Verum ex eis magistratus et imperia, postremo omnis 
cura rerum publicarum minume mihi hac tempestate cupiunda 
videntur, quoniam neque virtuti honos datur, neque illi, quibus 
per fraudem is fuit, tuti aut eo magis honesti sunt. Nam vi 
quidem regere patriam aut parentis, quamquam et possis et 
delicta corrigas, tamen importunum est, cum praesertim omnis 
rerum mutationes caedem, fugam aliaque hostilia portendant; 


3 frustra autem niti neque aliud se fatigando nisi odium quae- 


rere extremae dementiae est, nisi forte quem inhonesta et 
perniciosa lubido tenet potentiae paucorum decus atque liber- 
tatem suam gratificari. 

Ceterum ex aliis negotiis, quae ingenio exercentur, in 
primis magno usui est memoria rerum gestarum. Cuius de 
virtute quia multi dixere, praetereundum puto, simul ne per 

insolentiam quis existumet memet studium meum laudando 
extollere. Atque ego credo fore, qui, quia decrevi procul a 
re publica aetatem agere, tanto tamque utili labori meo 
nomen inertiae imponant, certe quibus maxuma industria vi- 
detur salutare plebem et conviviis gratiam quaerere. Qui si 4 
reputaverint, et quibus ego temporibus magistratus adeptus 
sim et quales viri idem assequi nequiverint et postea quae 
genera hominum in senatum pervenerint, profecto existuma- 
bunt me magis merito quam ignavià iudicium animi mei mu- 
tavisse maiusque commodum ex otio meo quam ex aliorum 
negotiis rei publicae venturum. Nam saepe ego audivi Q. Ma- 5 
xumum, P. Scipionem, praeterea civitatis nostrae praeclaros 
viros solitos ita dicere: cwm maiorum imagines intuerentur, 
vehementissume sibi animum ad virtutem accendi. Scilicet 6 
non ceram illam neque figuram tantam vim in sese habere, 
sed memorià rerum gestarum eam flammam egregiis viris in 
pectore crescere neque prius sedari, quam virtus eorum fa- 
mam atque gloriam adaequaverit. At contra quis est omnium 7 
his moribus, quin divitiis et sumptibus, non probitate neque 
industria cum maioribus suis contendat? , Etiam homines novi, 
qui antea per virtutem soliti erant nobilitatem antevenire, 
furtim et per latrocinia potius quam bonis artibus ad imperia 
et honores nituntur: proinde quasi praetura et consulatus atque 8 
alia omnia huiusce modi per se ipsa clara et magnifica sint, ac 
non perinde habeantur, ut eorum, qui ea sustinent, virtus est. 
Verum ego liberius altiusque processi, dum me civitatis mo- 9 
rum piget taedetque: nunc ad inceptum redeo. 

Bellum scripturus sum, quod populus Romanus cum 5.1 


Iugurtha, rege Numidarum, gessit, primum quia magnum 

et atrox variàque victorià fuit, dehine quia tunc primum 
2 superbiae nobilitatis obviam itum est; quae contentio divina 
et humana cuneta permiscuit eoque vecordiae processit, ut 
studiis civilibus bellum atque vastitas 1181186 finem faceret. 
8 Sed prius quam huiusce modi rei initium  expedio, pauca 
supra repétam, quo ad cognoscundum omnia illustria magis 
magisque in aperto sint. 

4 Bello Punico secundo, quo dux Carthaginiensium Hanni- 
bal post magnitudinem nominis Romani Italiae opes maxume 
attriverat, Masinissa, rex Numidarum, in amicitiam receptus 
a P. Scipione, cui postea Africano cognomen ex virtute fuit, 
multa et praeclara rei militaris facinora fecerat, ob quae, 
victis Carthaginiensibus et capto Syphāce, cuius in Africa 
magnum atque late imperium valuit, populus Romanus, quas- 
cumque urbis et agros manu ceperat, regi dono dedit. Igitur 
amicitia Masinissae bona atque honesta nobis permansit. Sed 
imperi vitaeque eius finis idem fuit. 

Dein Micipsa filius regnum solus obtinuit, Mastanabále et 
Gulussa fratribus morbo absumptis. Is Adherbálem et Hiemp- 
sáülem ex sese genuit Iugurthamque, filium  Mastanabalis 
fratris, quem Masinissa, qued—crtus-—ex-—ceoneubima-erat, pri- 
vatum dereliquerat, eodem cultu, quo liberos suos, domi habuit. 

6.1 Qui ubi primum adolevit, pollens viribus, decóra facie, 
sed multo maxume ingenio validus, non se luxui neque iner- 

II. 0080118, IIPEAIITECTBOBABIIIS 76 Vu 
tiae corrumpendum dedit, sed, uti mos gentis illius est, equi- 
tare, iaculari, cursu cum aequalibus certare et, cum omnis 
glorià anteiret, omnibus tamen carus esse; ad hoc pleraque 
tempora in venando agere, leonem atque alias feras primus 
aut in primis ferire: plurumum facere, minumum ipse de se 
loqui. Quibus rebus Mieipsa tametsi initio laetus fuerat, exi- 2 
stumans virtutem Iugurthae regno suo gloriae fore, tamen, 
postquam hominem adulescentem, exacta sua aetate et parvis 
liberis, magis magisque crescere intellégit, vehementer eo 
negotio permotus, multa cum animo suo volvebat.y Terrebat 3 
eum natura mortalium, avida imperi et praeceps ad explen- 
dam animi cupidinem, praeterea opportunitas suae liberorum- 
que aetatis, quae etiam 1060160118 viros spe praedae trans- 
vorsos agit, ad hoc studia Numidarum in Iugurtham accensa, 
ex quibus, si talem virum dolis interfecisset, ne qua seditio 
aut bellum oriretur, anxius erat. His difficultatibus circum- 7.1 
ventus, ubi videt neque per vim neque insidiis opprimi posse 
hominem tam acceptum popularibus, quod erat Tugurtha 7 
promptus et appétens gloriae militaris, statuit eum obiectare 
periculis ۵٥ eo modo fortunam temptare. 


JOwpma nods Hymanuiet. Muwwunca ycwuoeasemse ۰ 


Igitur bello Numantino Micipsa cum populo Romano equi- 2 
tum atque peditum auxilia mitteret, sperans vel ostentando 
virtutem vel hostium saevitià facile eum occasurum, praefecit 
Numidis, quos in Hispaniam mittebat. Sed ea res longe ali- 
ter, ac ratus erat, evénit.XNam Iugurtha, ut erat impígro 
atque acri ingenio, ubi naturam P. Scipionis, qui tum Roma- 
nis imperator erat, et morem hostium cognovit, multo labore 
multaque cura, praeterea modestissume parendo et saepe 
obviam eundo periculis, in tantam claritudinem brevi perve- 

nerat, ut nostris vehementer carus, Numantinis maxumo ter- 

5 rori esset. Ac sane, quod difficillumum in primis est, et proe- 
lio strenuus erat et bonus consilio, quorum alterum ex provi- 
dentia timorem, alterum ex audacia temeritatem afferre ple- 

6 rumque solet. Igitur imperator omnis fere res asperas per 
Iugurtham agere, in amicis habere, magis magisque eum in 
dies amplecti, quippe cuius neque consilium neque inceptum 

7 ullum frustra erat. Huc accedebat munificentia animi et ingeni 
sollertia, quis rebus sibi multos ex Romanis familiari amicitia 
coniunxerat. 

8.1 Ea tempestate in exercitu nostro fuere complures novi 
atque nobiles, quibus divitiae bono honestoque potiores erant, 
factiosi domi, potentes apud socios, clari magis quam honesti, 
qui Iugurthae non mediocrem animum pollicitando accende- 
bant, si Micipsa rex occidisset, fore uti solus imperi Numi- 
diae potiretur: in ipso mazumam, virtutem, Romae omnia vena- 

2 lia esse. Sed postquam, Numantià deletà, P. Scipio dimittere 
auxilia et ipse revorti domum decrevit, donatum atque lauda- 
tum magnifice pro contione Iugurtham in praetorium abduxit 
ibique secreto monuit, ut potius publice quam privatim amici- 
tiam populi Romani coleret neu quibus largiri insuesceret: 
periculose a paucis emi, quod multorum esset. Si permanere 
vellet in suis artibus, ultro illi et gloriam et regnum venturum; 
sim properantius pergeret suamel ipsum pecunia praecipitem 

9.1 casurum. Sic locutus cum litteris eum, quas Micipsae redde- 
ret, dimisit. Earum sententia haec erat: 

2 «Iugurthae tui bello Numantinolonge maxuma virtus fuit, 
«quam rem tibi certo scio gaudio esse. Nobis ob merita sua 
«carus est: ut idem senatui et populo Romano sit, summā ope 
«nitemur. Tibi quidem pro nostra amicitia gratulor. En habes 
«virum dignum te atque avo suo Masinissa.» 

3 Igitur rex, ubi ea, quae famà acceperat, ex litteris im- 

peratoris ita esse cognovit, cum virtute tum gratià viri per- 
motus, flexit animum suum et Iugurtham beneficiis vincere 


aggressus est, statimque eum adoptavit et testamento pariter 
cum filiis heredem instituit. 

Sed ipse paucos post annos morbo atque aetate confectus, 
cum sibi finem vitae adesse intellegeret, coram amicis et 
cognatis itemque Adherbale et Hiempsale filiis dicitur huiusce 
modi verba cum Jugurtha habuisse: 

«Parvom ego, Iugurtha, te, amisso patre, sine spe, sine 
«opibus, in regnum meum accepi, existumans non minus me 
«tibi, quam si genuissem, ob beneficia carum fore, neque ea 
«res falsum me habuit. Nam, ut alia magna et egregia tua 
«omittam, mnovissume rediens Numantià meque regnumque 
«meum glorià honoravisti tuàque virtute nobis Romanos ex 
«amicis amieissumos fecisti; in Hispania nomen familiae reno- 
«vatum est; postremo, quod difficillumum inter mortalis est, 
«glorià invidiam vicisti. 

«Nune, quoniam mihi natura finem vitae facit, per hane 
«dexteram, per regni fidem moneo obtestorque te, uti hos, 
«qui tibi genere propinqui, beneficio meo fratres sunt, caros 
«habeas neu malis alienos adiungere, quam sanguine con- 
«iunctos retinere. Non exercitus neque thesauri praesidia regni 
«gunt, verum amici, quos neque armis cogere neque auro 
«parare queas: officio et fide pariuntur. Quis autem amicior, 
«quam frater fratri? aut quem alienum fidum invenies, si 
«tuis hostis fueris? Equidem ego vobis regnum trado firmum, 
«si boni eritis; sin mali, imbecillum. Nam concordià parvae 
«res crescunt, discordià maxumae dilabuntur. 

«Ceterum ante hos te, Iugurtha, qui aetate et sapientia 

«prior es, ne aliter quid eveniat, providere decet. Nam in 
«ommi certamine qui opulentior est, etiamsi accipit iniuriam, 
8 «tamen, quia plus potest, facere videtur. Vos autem, Ad- 
«herbal et Hiempsal, colite, observate talem hunc virum, 
«imitamini virtutem et enitimini, ne ego meliores liberos 
«sumpsisse videar quam genuisse.» 
11. Ad ea Iugurtha, tametsi regem ficta locutum intellegebat 
et ipse longe aliter animo agitabat, tamen pro tempore benigne 
respondit. Micipsa paucis post diebus moritur. 


Bopvia IOeypmw có 0 

2 Postquam illi more regio iusta magnifice fecerant, reguli 
in unum convenerunt, ut inter se de cunctis negotiis discep- 
3 tarent. Sed Hiempsal, qui minumus ex illis erat, naturà ferox 
et iam antea ignobilitatem Iugurthae, quia materno genere 
impar erat, despiciens, dextrà Adherbalem assedit, ne medius 
ex tribus, quod apud Numidas honori ducitur, Iugurtha foret. 
4 Dein tamen, ut aetati concederet, fatigatus a fratre, vix in 
5 partem alteram transductus est. Ibi cum multa de admini- 
strando imperio dissererent, Iugurtha inter alias res iacit 
oportere quinquenni consulta et decreta omnia rescindi, nam 
per ea tempora confectum annis Micipsam parum animo valuisse. 
6 Tum idem Hiempsal placere sibi respondit, nam ipsum ۵ 
7 tribus prorumis annis adoptatione in regnum pervenisse. Quod 
verbum in pectus lugurthae altius, quam quisquam ratus erat, 
8 descendit. Itaque ex eo tempore ira et metu anxius moliri, 
parare atque ea modo cum animo habere, quibus Hiempsal 
9 per dolum caperetur. Quae ubi tardius procedunt neque leni- 
tur animus ferox, statuit quovis modo inceptum perficere. 

Primo conventu, quem ab regulis factum supra memoravi, 12.1 
propter dissensionem placuerat dividi thesauros finisque imperi 
singulis constitui. Itaque tempus ad utramque rem decernitur, 2 
sed maturius ad pecuniam distribuendam. Reguli interea in 
loca propinqua thesauris alius alio concessére. Sed Hiempsal 3 
in oppido Thirmïda forte eius domo utebatur, qui proxumus 
lietor Iugurthae carus acceptusque ei semper fuerat. Quem 
ille, casu ministrum oblatum, promissis onerat impellitque, uti, 
tamquam suam visens domum, cat, portarum clavis adulte- 
rinas paret (nam verae ad Hiempsalem referebantur), ceterum, 
ubi res postularet, se ipsum cum magna manu venturum. 
Numida mandata brevi conficit atque, uti doctus erat, noctu 4 
Iugurthae milites introducit. Qui postquam in aedis irrupére, 5 
divorsi regem quaerere, dormientis alios, alios occursantis 
interficere, scrutari loca abdita, clausa effringere, strepitu et 
tumultu omnia miscere: cum interim Hiempsal reperitur occul- 
tans se tugurio mulieris ancillae, quo initio pavidus et ignarus 
loci perfugerat. Numidae caput eius, uti iussi erant, ad Iugur- 
tham referunt. 

Ceterum fama tanti facinoris per omnem Africam brevi 13.1 
divolgatur. Adherbalem omnisque, qui sub imperio Micipsae 
fuerant, metus invadit; in duas partis discedunt Numidae: 
plures Adherbalem secuntur, sed illum alterum bello meliores. 
Igitur Iugurtha quam maxumas potest copias armat, urbis 2 
partim vi, alias voluntate imperio suo adiungit, omni Numi- 
diae imperare parat. Adherbal, tametsi Romam legatos mise- 3 

rat, qui senatum docerent de caede fratris et fortunis suis, 
tamen, fretus multitudine militum, parabat armis contendere. 
Sed ubi res ad certamen venit, victus ex proelio profugit 
in provinciam ac deinde Romam contendit. Tum Iugurtha, 
patratis consilis, postquam omni Numidia potiebatur, in otio 
facinus suum cum animo repütans, timere populum Romanum 
neque advorsus iram eius usquam nisi in avaritia nobilitatis 
et pecunia sua spem habere. Itaque paucis diebus cum auro 
et argento multo Romam legatos mittit, quis praecépit, pri- 
mum uti veteres amicos muneribus expleant, deinde novos 
acquirant, postremo quaecumque possint largiundo parare ne 
cunctentur. Sed ubi Romam legati venere et ex praecepto 
regis hospitibus aliisque, quorum ea tempestate in senatu aucto- 
ritas pollebat, magna munera misére, tanta commutatio incessit, 
ut ex maxuma invidia in gratiam et favorem nobilitatis Iu- 
gurtha veniret. Quorum pars spe, alii praemio inducti singu- 
los ex senatu ambiundo nitebantur, ne gravius in eum consu- 
leretur. Igitur ubi legati satis confidunt, die constituto senatus 
utrisque datur. Tum Adherbalem hoc modo locutum accepimus: 

«Patres conscripti, Micipsa, pater meus, moriens mihi 
«praecepit, uti regni Numidiae tantum modo procurationem 
«existumarem meam, ceterum ius et imperium eius penes vos 
«esse; simul eniterer domi militiaeque quam maxumo usui 
«esse populo Romano, vos mihi cognatorum, vos affinium loco 
«ducerem: si ea fecissem, im vostra amicitia exercitum, divi- 
«fias, munimenta regni me habiturum. Quae cum praecepta 
«parentis mei agitarem, Iugurtha, homo omnium, quos terra 
«sustinet, sceleratissumus, contempto imperio vostro, Masinis- 
«sae me nepotem et iam ab stirpe socium atque amicum 
«populi Romani regno fortunisque omnibus expülit. 

«Atque ego, patres conscripti, quoniam eo miseriarum 
«venturus eram, vellem potius ob mea quam ob maiorum 

«meorum beneficia posse me a vobis auxilium petere, ac ma- 
«xume deberi mihi beneficia a populo Romano, quibus non 
«egerem; secundum ea, si desideranda erant, uti debitis ute- 
«rer. Sed quoniam parum tuta per se ipsa probitas est ne- 4 
«que mihi in manu fuit, Iugurtha qualis foret, ad vos con- 
«fügi, patres conscripti, quibus, quod mihi miserrumum est, 
«cogor prius oneri quam usui esse. 

«Ceteri reges aut bello victi in amicitiam ۵ vobis recepti 5 
«sunt, aut in suis dubiis rebus societatem vostram appetive- 
«runt: familia nostra cum populo Romano bello Carthagini- 
«ensi amicitiam instituit, quo tempore magis fides eius quam 
«fortuna petunda erat. Quorum progeniem vos, patres con- 6 
«scripti, nolite pati me, nepotem Masinissae, frustra a vobis 
«auxilium petere. 

«Si ad impetrandum nihil causae haberem praeter mise- 7 
«randam fortunam, quod paulo ante rex, genere, famà atque 
«copiis potens, nunc deformatus aerumnis, inops alienas opes 
«exspecto, tamen erat maiestatis populi Romani prohibere 
«iniuriam neque pati cuiusquam regnum per scelus crescere. 
«Verum ego eis finibus eiectus sum, quos maioribus meis 8 
«populus Romanus dedit, unde pater et avos meus una vo- 
«biscum expulére Syphacem et Carthaginiensis. Vostra bene- 
«ficia mihi erepta sunt, patres conscripti, vos in mea iniuria 
«despecti estis. Eheu me miserum! Hucine, Micipsa pater, 
«beneficia tua  evasere, ut, quem tu parem cum liberis tuis 
«regnique participem fecisti, is potissumum stirpis tuae ex- 
«stinctor sit? Nunquamne ergo familia nostra quieta erit? 
«semperne in sanguine, ferro, fuga vorsabitur? Dum Cartha- 10 
«ginienses incolümes fuere, iure omnia saeva  patiebamur: 
«hostes ab latere, vos amici procul, spes omnis in armis 
«erat. Postquam illa pestis ex Africa eiecta est, laeti pacem 
«agitabamus, quippe quis hostis nullus erat, nisi forte quem 

«vos iussissetis. Ecce autem ex improviso Jugurtha, intole- 
«randà audacià, scelere atque superbià sese ecferens, fratre 
«meo atque eodem propinquo suo interfecto, primum regnum 
«eius sceleris sui praedam fecit, post, ubi me eisdem dolis 
«nequit capere, nihil minus quam vim aut bellum exspec- 
«tantem in imperio vostro, sicut videtis, extorrem patria, 
«domo, inópem et copertum miseriis effecit, ut ubivis tutius 
«quam in meo regno essem. 

«Ego sic existumabam, patres conscripti, uti praedicantem 
«audiveram patrem meum: qui vostram amicitiam diligenter 
«colerent, eos multum laborem suscipere, ceterum ex omnibus 
«maxume tutos esse. Quod in familia nostra fuit, praestitit, 
«uti in omnibus bellis adesset vobis: nos uti per otium tuti 
«simus, in vostra manu est, patres conscripti. Pater nos duos 
«fratres reliquit, tertium Iugurtham beneficiis suis ratus est 
«coniunctum nobis fore. Alter eorum necatus est, alterius 
«ipse ego manus impias vix effügi. Quid agam? aut quo po- 
«tissumum infélix accedam? Generis praesidia omnia exstincta 
«sunt: pater, uti necesse erat, naturae concessit; fratri, quem 
«minume decuit, propincus per scelus vitam eripuit; affinis, 
«amicos, propinquos ceteros meos alium alia clades oppres- 
«Sit: capti ab Iugurtha, pars in crucem acti, pars bestiis 
«obiecti sunt, pauci, quibus relicta est anima, clausi in tené- 
«bris cum maerore et luctu morte graviorem vitam exigunt. 

«Si omnia, quae aut amisi aut ex necessariis advorsa 
«facta sunt, incolumia manerent, tamen, si quid ex improviso 
«mali accidisset, vos implorarem, patres conscripti, quibus 
«pro magnitudine imperi ius et iniurias omnis curae esse 
«decet. Nunc vero exsul patria, domo, solus atque omnium 
«honestarum rerum egens, quo accedam aut quos appellem? 
«nationesne an reges, qui omnes familiae nostrae ob vostram 
«amicitiam infesti sunt? An quoquam mihi adire licet, ubi 

«non maiorum meorum hostilia monumenta plurima sint, aut 
«quisquam nostri misereri potest, qui aliquando vobis hostis 
«fuit? Postremo Masinissa nos ita instituit, patres conscripti, 
«ne quem coleremus nisi populum Romanum, ne societates, 
«ne foedera nova acciperemus: abunde magna praesidia nobis 
«in vostra amicitia fore; si huic imperio fortuna mutaretur, 
«una occidundwm nobis esse. Virtute ac dis volentibus magni 
«estis et opulenti, omnia secunda et oboedientia sunt: quo 
«facilius sociorum iniurias curare licet. 

«Tantum illud vereor, ne quos privata amicitia Iugurthae, 
«parum cognita, transvorsos agat. Quos ego audio maxuma 
«ope niti, ambire, fatigare vos singulos, ne quid de absente, 
«incognità causà, statuatis: fingere me verba et fugam simu- 
«lare, cui licuerit in regno manere. Quod utinam illum, cuius 
«impio facinore in has miserias proiectus sum, eadem haec 
«simulantem videam, et aliquando aut apud vos aut apud 
«deos immortalis rerum humanarum cura oriatur: ne ille, qui 
«nunc sceleribus suis ferox atque praeclarus est, omnibus 
«malis excruciatus impietatis in parentem nostrum, fratris 
«mei necis mearumque miseriarum gravis poenas reddat. lam 
«jam, frater animo meo carissume, quamquam tibi immaturo 
«et unde minume decuit vita erepta est, tamen laetandum 
«magis quam dolendum puto casum tuum: non enim regnum, 
«sed fugam, exsilium, egestatem et omnis has, quae me pre- 
munt, aerumnas cum anima simul amisisti. At ego infelix, 
dàn tanta mala praecipitatus ex patrio regno, rerum huma- 
«narum spectaculum  praebeo, incertus, quid agam, tuasne 
«iniurias persequar, ipse auxili egens, an regno consulam, 
«cuius vitae necisque potestas ex opibus alienis pendet. Uti- 
«nam emóri fortunis meis honestus exitus esset neu iure con- 
«temptus viderer, si defessus malis iniuriae concessissem. 
«Nunc neque vivere lubet neque mori licet sine dedecore. 

«Patres conscripti, per vos, per liberos atque parentis 
«vostros, per maiestatem populi Romani, subvenite mihi mi- 
«sero, ite obviam iniuriae, nolite pati regnum Numidiae, quod 
«vostrum est, per scelus et sanguinem familiae nostrae tabe- 
«scere». 

Postquam rex finem loquendi fecit, legati Iugurthae, lar- 
gitione magis quam causà freti, paucis respondent: Hiempsa- 
lem ob saevitiam suam ab Numidis interfectum; ۵ 
ultro bellum inferentem, postquam superatus sit, queri, quod 
iniuriam. facere nequwisset; Iugurtham ab senatu petere, ne se 
alium putarent, ac .Nwmantiae cognitus esset, neu verba ini- 
mici ante facia sua ponerent. Deinde utrique curia egredi- 
untur. Senatus statim consulitur. Fautores legatorum, prae- 
terea senatüs magna pars, gratià depravatà, Adherbalis dicta 
contemnere, lugurthae virtutem extollere laudibus: gratià, 
voce, denique omnibus modis pro alieno scelere et flagitio, 
suà quasi pro glorià, nitebantur. At contra pauci, quibus 
bonum et aequom divitiis carius erat, subveniundum Adher- 
bali et Hiempsalis mortem severe vindicandam censebant, sed 
ex omnibus maxume M. Aemilius Scaurus, homo nobilis, im- 
piger, factiosus, avidus potentiae, honoris, divitiarum, ceterum 
vitia sua callide occultans. Is postquam videt regis largitio- 
nem famosam impudentemque, veritus, quod in tali re solet, 
ne polluta licentia invidiam accenderet, animum a consueta 
lubidine continuit. 


JIOwjpma moóxynaems  puxckuxs  xoxMuccapoes, NPUCAAHHULE 
daa 008010۸0 ٧ ۰ 


Vicit tamen in senatu pars illa, quae vero pretium aut 
gratiam anteferebat. Decretum fit, uti decem legati regnum, 
quod Micipsa obtinuerat, inter Iugurtham et Adherbalem 
dividerent. Cuius legationis princeps fuit L. Opimius, homo 

clarus et tum in senatu potens, quia consul, C. Graccho et 
M. Fulvio Flacco interfectis, acerrume victoriam nobilitatis 
in plebem exercuerat. Eum Iugurtha tametsi Romae in ini- 3 
micis habuerat, tamen accuratissume recepit: dando et polli- 
cendo multa perfecit, uti famae, fide, postremo omnibus suis 
rebus commodum regis anteferret. Reliquos legatos eàdem 4 
vià aggressus, plerosque capit: paucis carior fides quam pe- 
cunia fuit. In divisione, quae pars Numidiae Mauretaniam 5 
attingit, agro virisque opulentior, Iugurthae traditur, illam 
alteram, specie quam usu potiorem, quae portuosior et aedi- 
ficiis magis exornata erat, Adherbal possédit. 


Cneepuaa  Ag)puxa 65 ٥01000060160145, ommowagpwaeckows U 
noawmwueckows omnuowuwen. 


Res postulare videtur Africae situm paucis exponere et 17.1 
eas gentis, quibuscum nobis bellum aut amicitia fuit, attin- 
gere. Sed quae loca et nationes ob calorem aut asperitatem, 2 
item solitudines minus frequentata sunt, de eis haud facile 
compertum narraverim. Cetera quam paucissumis absolvam. 

In divisione orbis terrae plerique in parte tertia Africam 3 
posuere, pauci tantum modo Asiam et Europam esse, sed 
Africam in Europa. Ea finis habet ab occidente fretum nostri 4 
maris et Oceüni, ab ortu solis declivem latitudinem, quem 
locum Catabathmon incolae appellant. Mare saevom, impor- 5 
tuosum; ager frugum fertilis, bonus pecori, arbore infecundus; 
caelo terráque penuria aquarum. Genus hominum salübri cor- 6 
pore, velox, patiens laborum; plerosque senectus dissolvit, 
nisi qui ferro aut bestiis interiere: nam morbus haud saepe 
quemquam superat. Ad hoc malefici generis pluruma anima- 
lia. Sed qui mortales initio Africam habuerint, quique postea 
accesserint aut quo modo inter se permixti sint, quamquam 
ab ea fama, quae plerosque obtinet, divorsum est, tamen uti 

ex libris Punicis, qui regis Hiempsalis dicebantur, interpre- 
tatum nobis est utique rem sese habere cultores eius terrae 
putant, quam paucissumis dicam. Ceterum fides eius rei pe- 
nes auctores erit. 
18.1 Africam initio habuere Gaetüli et Libyes, asperi inculti- 
que, quis cibus erat caro ferina atque humi pabulum, uti 
2 pecoribus. Ei neque moribus neque lege aut imperio cuius- 
quam regebantur: vagi, palantes, quas nox coégerat, sedes 
3 habebant. Sed postquam in Hispania Hercules, sicuti Afri 
putant, interiit, exercitus eius, compositus ex variis genti- 
bus, amisso duce ac passim multis sibi quisque imperium 
4 petenitbus, brevi dilabitur. Ex eo numero Medi, Persae et 
Armenii, navibus in Africam transvecti, proxumos nostro mari 
5 locos occupavere, sed Persae intra Oceanum magis, eique 
alveos navium invorsos pro tuguriis habuere, quia neque 
materia in agris neque ab Hispànis emundi aut mutandi co- 
6 pia erat: mare magnum et ignara lingua commercio prohibe- 
7 bant. Ei paulatim per conubia Gaetulos secum miscuere, et 
quia saepe temptantes agros alia, deinde alia loca petiverant, 
و‎ semet ipsi Nomádas appellavére. Ceterum adhuc aedificia 
Numidarum agrestium, quae mapalia illi vocant, oblonga, in- 
9 curvis lateribus tecta, quasi navium carinae, sunt. Medis 
autem et Armeniis accessere Libyes (nam ei propius mare 
Africum agitabant, Gaetuli sub sole magis, haud procul ab 
ardoribus) eique mature oppida habuere; nam freto divisi 
10 ab Hispania mutare res inter se instituerant. Nomen eorum 
paulatim Libyes corrupére, barbárà linguà Mauros pro Medis 
11 appellantes. Sed res Persarum brevi adolevit: ac postea no- 
mine Numidae, propter multitudinem a parentibus digressi, 
possedere ea loca, quae proxuma Carthaginem Numidia appel- 
12 latur. Deinde utrique alteris freti finitumos armis aut metu 
sub imperium suum coégére, nomen gloriamque sibi addidere, 

magis ei, qui ad nostrum mare processerant, quia Libyes 
quam Gaetuli minus bellicosi. Denique Africae pars inferior 13 
pleraque ab Numidis possessa est, victi omnes in gentem 
nomenque imperantium concessere. 

Postea Phoenices, alii multitudinis domi minuendae gratià, 19.1 
pars imperi cupidine sollicitatà plebe et aliis, novarum rerum 
avidis, Hipponem, Hadrumetum, Leptim aliasque urbis in ora 
marituma condidére, eaeque brevi multum auctae, pars ori- 
ginibus suis praesidio, aliae decóri fuere. Nam de Carthagine 2 
silere melius puto quam parum dicere, quoniam alio prope- 
rare tempus monet. 

Igitur ad Catabathmon, qui locus Aegyptum ab Africa و‎ 
dividit, secundo mari prima Cyrene est, colonia Theraeon, 
ac deinceps duae Syrtes, interque eas Leptis, deinde Philae- 
non arae, quem locum Aegyptum vorsus finem imperi habuere 
Carthaginienses, post aliae Punieae urbes. Cetera loca usque 4 
ad Mauretaniam Numidae tenent, proxumi Hispaniam Mauri 
sunt. Super Numidiam Gaetulos accepimus partim in tuguriis, 5 
alios incultius vagos agitare, post eos Aethiópas esse, dehinc 
loca exusta solis ardoribus. Igitur bello Iugurthino pleraque 7 
ex Punicis oppida et finis Carthaginiensium, quos novissume 
habuerant, populus Romanus per magistratus administrabat; 
Gaetulorum magna pars et Numidae usque ad flumen Muluc- 
cham sub Iugurtha erant; Mauris omnibus rex Bocchus impe- 
ritabat, praeter nomen cetera ignarus populi Romani itemque 
nobis neque bello neque pace antea cognitus. De Africa et 8 
eius incólis ad necessitudinem rei satis dictum. 

Postquam, diviso regno, legati Africa decessere et Iugur- 20.: 
tha contra timorem animi praemia sceleris adeptum sese vi- 

det, certum esse ratus, quod ex amicis apud Numantiam acce- 
perat, omnia Romae venalia esse, simul et illorum pollicita- 
tionibus accensus, quos paulo ante muneribus expleverat, in 
regnum Adherbalis animum intendit. Ipse acer, bellicosus; at 
is, quem petebat, quietus, imbellis, placido ingenio opportu- 
nus iniuriae, metuens magis quam metuendus. Igitur ex im- 
proviso finis eius cum magna manu invadit, multos mortalis 
cum pecore atque alia praeda capit, aedificia incendit, ple- 
raque loca hostiliter cum equitatu accedit, deinde cum omni 
multitudine in regnum suum convortit, existumans Adherba- 
lem, dolore permotum, iniurias suas manu vindicaturum eamque 
rem belli causam fore. At ille, quod neque se parem armis 
existumabat et amicitià populi Romani magis quam Numidis 
fretus erat, legatos ad Iugurtham de iniuriis questum misit. 
Qui tametsi contumeliosa dicta rettulerant, prius tamen omnia 
pati decrevit quam bellum sumere, quia temptatum antea 
Secus cesserat. Neque eo magis cupido Iugurthae minuebatur, 
quippe qui totum eius regnum animo iam invaserat. Itaque 
non, uti antea, cum praedatoria manu, sed magno exercitu 
comparato bellum gerere coepit et aperte totius Numidiae 
imperium petere. Ceterum, qua pergebat, urbis, agros va- 
stare, praedas agere, suis animum, hostibus terrorem augere. 
Adherbal ubi intellegit eo processum, uti regnum aut relin- 
quendum esset aut armis retinendum, necessario copias parat 
et Iugurthae obvius procedit. Interim haud longe a mari 
prope Cirtam oppidum utriusque exercitus consedit et, quia 
diei extremum erat, proelium non inceptum. Sed ubi plerum- 
que noctis processit, obscuro etiamtum lumine milites Tugur- 
thini, signo dato, castra hostium invadunt; semisommnos partim, 
alios arma sumentis fugant funduntque; Adherbal cum paucis 
equitibus Cirtam profugit, et, ni multitudo togatorum fuisset, 
quae Numidas insequentis moenibus prohibuit, uno die inter 

duos reges coeptum atque patratum bellum foret. Igitur Tu- 3 
gurtha oppidum  circumsedit, vineis turribusque et machinis 
omnium generum expugnare aggreditur, maxume festinans 
tempus legatorum antecapere, quos ante proelium factum ab 
Adherbale Romam missos audiverat. 


Desyennwunoe exmwuameavcmeo puxAaus. Pus IOwupmw «o 

Sed postquam senatus de bello eorum accepit, tres adu- 4 
lescentes in Africam legantur, qui ambos reges adeant, sena- 
tus populique Romani verbis nuntient: velle et censere eos ab 
armis discedere, de ٧0111700078118 suis iure potius quam bello 
disceptare: ita seque illisque dignum esse. Legati in Africam22.1 
màturantes veniunt, eo magis quod Romae, dum proficisci 
parant, de proelio facto et oppugnatione Cirtae audiebatur; 
sed is rumor clemens erat. Quorum lugurtha accepta oratione 2 
respondit: sibi neque maius quicquam meque carius auctoritate 
senatus esse. Ab adulescentia ita se enisum, ut ab optumo quoque 
probaretur; virtute, non malitia P. Scipioni, summo viro, pla- 
cuisse; ob easdem artis a Micipsa, non penuria liberorum, in 
regnum. adoptatum esse. Ceterum, quo plura bene atque strenue 3 
fecisset, eo animum suum iniuriam minus tolerare. Adherbalem 4 
dolis vitae suae insidiatum; quod ubi comperisset, sceleri eius 
obviam isse. Populum Romanum neque recte neque pro bono 
facturum, si ab iure gentium sese prohibuerit. Postremo de 
omnibus rebus legatos Romam brevi missurum. Ita utrique digre- 5 
diuntur. Adherbalis appellandi copia non fuit. 

Iugurtha ubi eos Africa decessisse ratus est neque prop-23.: 
ter loci naturam Cirtam armis expugnare potest, vallo atque 
fossa moenia circumdat, turris exstruit easque praesidiis fir- 
mat; praeterea dies noctisque aut per vim aut dolis temptare, 

defensoribus moenium praemia modo, modo formidinem osten- 
tare, suos hortando ad virtutem 311718676, prorsus intentus 
cuncta parare. Adherbal ubi intellegit omnis suas fortunas in 
extremo sitas, hostem infestum, auxili spem nullam, penurià 
rerum necessariarum bellum trahi non posse, ex eis, qui una 
Cirtam profugerant, duos maxume impigros delegit: eos multa 
pollicendo ac miserando casum suum confirmat, uti per ho- 
stium munitiones noctu ad proxumum mare, dein Romam per- 
gerent. Numidae paucis diebus iussa efficiunt. Litterae Adher- 
balis in senatu recitatae, quarum sententia haec fuit: 

«Non meà culpà saepe ad vos oratum mitto, patres con- 
«scripti, sed vis Iugurthae subigit, quem tanta lubido exstin- 
«guendi me invasit, ut neque vos neque deos immortalis in 
«animo habeat, sanguinem meum quam omnia malit. Itaque 
«quintum iam mensem socius et amicus populi Romani armis 
«obsessus teneor, neque mihi Micipsae, patris mel, beneficia 
«neque vostra decreta auxiliantur; ferro an fame acrius urgear, 
«incertus sum. 

«Plura de Iugurtha scribere dehortatur me fortuna mea, 
«et jam antea expertus sum- parum fidéi miseris esse; nisi 
«tamen intellego illum supra, quam ego sum, petere, neque 
«simul amicitiam vostram et regnum meum sperare. Utrum 
«gravius existumet, nemini occultum est. Nam initio occidit 
«Hiempsalem, fratrem meum, deinde patrio regno me expulit: 
«quae sane fuerint nostrae iniuriae, nihil ad vos. Verum nunc 
«vostrum regnum armis tenet; me, quem vos imperatorem 
«Numidis posuistis, clausum obsidet; legatorum verba quanti 
«fecerit, pericula mea declàrant. Quid est reliquom, nisi vis 
«vostra, quo moveri possit? Nam ego quidem vellem, et haec, 
«quae scribo, et illa, quae antea in senatu questus sum, vana 
«forent potius, quam miseria mea fidem verbis faceret. 

«Sed quoniam eo natus sum, ut Iugurthae scelerum osten- 

«tul essem, non iam mortem neque aerumnas, tantum modo 
«inimici imperium et cruciatus corporis deprécor. Regno 
«Numidiae, quod vostrum est, uti lubet, consulite: me mani- 
«bus impiis eripite, per maiestatem imperi, per amicitiae fidem, 
«si ulla apud vos memoria remánet avi mei Masinissae.» 


His litteris recitatis, fuere, qui exercitum in Africam25.1 


o 


mittundum censerent et quam primum  Adherbali subveniun- 
dum, de Iugurtha interim uti consuleretur, quoniam legatis 
non paruisset. Sed ab eisdem illis regis fautoribus summa 
ope enisum est, ne tale decretum fieret. Ita bonum publicum, 
ut in plerisque negotiis solet, privatà gratià devictum. Le- 
gantur tamen in Africam maiores natu nobiles, amplis hono- 
ribus usi, in quis fuit M. Scaurus, de quo supra memoravi- 
mus, consularis et tum senatüs princeps. Ei, quod res in 
invidia erat, simul et ab Numidis obsecrati, triduo navim 
ascendere. Dein brevi Uticam appulsi, litteras ad Iugurtham 
mittunt: quam ocissume ad provinciam accedat, seque ad eum 
ab senatu missos. llle ubi accepit homines claros, quorum 
auctoritatem Romae pollere audiverat, contra inceptum suum 
venisse, primo commotus metu atque lubidine divorsus agi- 
tabatur: timebat iram senatus, ni  paruisset legatis; porro 
animus cupidine caecus ad inceptum scelus rapiebatur. Vicit 
tamen in avido ingenio pravom consilium. Igitur, exercitu 
cireumdáto, summa vi Cirtam irrumpere nititur, maxume 
sperans, diducta manu hostium, aut vi aut dolis sese casum 
vietoriae inventurum. Quod ubi secus procedit neque, quod 
intenderat, efücere potest, ut prius, quam legatos conveniret, 
Adherbalis potiretur, ne amplius morando Scaurum, quem 
plurumum metuebat, incenderet, cum paucis equitibus in pro- 
vinciam venit. Ac tametsi senati verbis graves minae nuntia- 
bantur, quod ab oppugnatione non desisteret, multà tamen 
oratione consumpta legati frustra discessere. 

26.1 Ea postquam Cirtae audita sunt, Italici, quorum virtute 
moenia defensabantur, confisi, deditione facta, propter magni- 
tudinem populi Romani inviolatos sese fore, Adherbali sua- 
dent, uti seque et oppidum Iugurthae tradat, tantum ab eo 

2 vitam paciscatur: de ceteris senatui curae fore. At ile, ta- 
metsi omnia potiora fide Iugurthae rebatur, tamen, quia pe- 
nes eosdem, si advorsaretur, cogundi potestas erat, ita, uti 

3 censuerant Italici, deditionem facit. Iugurtha in primis Adher- 
balem excruciatum necat, deinde omnis puberes Numidas at- 
que negotiatores promiscue, uti quisque armatus obvius fue- 
rat, interficit. 

21. Quod postquam Romae cognitum est et res in senatu 
agitari coepta, idem illi ministri regis interpellando ac saepe 
gratià, interdum iurgiis trahundo tempus atrocitatem facti 

2 leniebant. Ac ni C. Memmius, tribunus plebis designatus, vir 
acer et infestus potentiae nobilitatis, populum Romanum edo- 
cuisset id agi, ut per paucos factiosos lugurthae scelus con- 
donaretur, profecto omnis invidia prolatandis consultationibus 
dilapsa foret: tanta vis gratiae atque pecuniae regis erat. 

3 Sed ubi senatus delieti conscientià populum timet, lege Sem- 
pronia provinciae futuris consulibus Numidia atque Italia 

4 decretae; consules declarati P. Scipio Nasica, L. Bestia: 

Calpurnio Numidia, Scipioni Italia obvenit. Deinde exercitus‏ و 

qui in Africam portaretur, scribitur, stipendium aliaque, quae 
bello usui forent, decernuntur. 


Deaycnmwnoe 10004161100 IOwpmwu. Hawuaao 0۰ 


At Iugurtha contra spem nuntio accepto, quippe cui Ro- 28.1 
mae omnia venum ire in animo haeserat, filium et cum eo 
duos familiaris ad senatum legatos mittit, eisque, ut illis, 
quos Hiempsale interfecto miserat, praecipit, omnis mortalis 
pecunia aggrediantur. Qui postquam Romam  adventabant, 2 
senatus a Bestia consultus est, placeretne legatos Iugurthae 
recipi moenibus, eique decrevere, nisi regnum ipsumque de- 
ditum venissent, uti in diebus proxumis decem 11818 dece- 
derent. Consul Numidis ex senatus decreto nuntiari iubet: 3 
ita infectis rebus illi domum discedunt. 

Interim Calpurnius, parato exercitu, legat sibi homines 4 
nobilis, factiosos, quorum auctoritate, quae deliquisset, munita 
fore sperabat: in quis fuit Scaurus, cuius de natura et habitu 
supra memoravimus. Nam in consule nostro multae bonaeque 5 
artes et animi et corporis erant, quas ommis avaritia prae- 
pediebat: patiens laborum, acri ingenio, satis provídens, belli 
haud ignarus, firmissumus contra pericula et insidias. Sed 6 
legiones per Italiam Regium atque inde Siciliam, porro ex 
Sicilia in Africam transvectae. Igitur Calpurnius initio, para- 7 
tis commeatibus, acriter Numidiam ingressus est multosque 
mortalis et urbis aliquot pugnando cepit. 


JOwpma noxynaems y Kaawnypuia ups. 


Sed ubi Iugurtha per legatos pecunia temptare bellique, 29.1 
quod administrabat, asperitatem ostendere coepit, animus, aeger 
avaritia, facile convorsus est. Ceterum socius et administer 2 
omnium consiliorum assumitur Scaurus, qui tametsi a prin- 

cipio, plerisque ex factione eius corruptis, acerrume regem 
impugnaverat, tamen magnitudine pecuniae a bono honesto- 
que iu pravom abstractus est. Sed lugurtha primo tantum 
modo belli moram redimebat, existumans sese aliquid interim 
Romae pretio aut gratia effecturum. Postea vero quam par- 
ticipem negoti Scaurum accepit, in maxumam spem adductus 
recuperandae pacis, statuit cum eis de omnibus pactionibus 
praesens agere. Ceterum interea fidéi causa mittitur a con- 
sule Sextius quaestor in oppidum Iugurthae Vagam. Cuius 
rei species erat acceptio frumenti, quod Calpurnius palam 
legatis imperaverat, quoniam deditionis morà indutiae agita- 
bantur. Igitur rex, uti constituerat, in castra venit ac pauca 
praesenti consilio locutus de invidia facti sui atque uti in 
deditionem acciperetur, reliqua cum Bestia et Scauro secreta 
transigit. Dein postero die, quasi per saturam sententiis ex- 
quisitis, in deditionem accipitur. Sed, uti pro consilio impera- 
tum erat, elephanti triginta, pecus atque equi multi cum 
parvo argenti pondere quaestori traduntur. Calpurnius Romam 
ad magistratus rogandos proficiscitur. In Numidia et exercitu 
nostro pax agitabatur. 


PPasüpaorewie napoda; prous mpubyua Memmia. 


Postquam res in Africa gestas, quoque modo actae forent, 
fama divolgavit, Romae per omnis locos et conventus de facto 
consulis agitari. Apud plebem gravis invidia, patres solliciti 
erant: probarentne tantum flagitium an decretum consulis 
subvorterent, parum constabat. Ac maxume eos potentia Scauri, 
quod is auctor et socius Bestiae ferebatur, ۵ vero bonoque 
impediebat. At C. Memmius, cuius de libertate ingeni et 
odio potentiae nobilitatis supra diximus, inter dubitationem 
et moras senatus contionibus populum ad vindicandum hor- 

tari, monere, ne rem publicam, ne libertatem suam desere- 
rent, multa superba et crudelia facinora nobilitatis ostendere: 
prorsus intentus omni modo plebis animum incendebat. 

Sed quoniam ea tempestate Romae Memmi facundia clara 4 
pollensque fuit, decere existumavi unam ex tam multis ora- 
tionem eius perscribere, ac potissumum ea dicam, quae in 
contione post reditum Bestiae huiusce modi verbis disseruit: 

«Multa me dehortantur a vobis, Quirites, ni studium rei 31.1 
«publieae omnia superet: opes factionis, vostra patientia, ius 
«nullum, ac maxume quod innocentiae plus periculi quam 
«honoris est. Nam illa quidem piget dicere, his annis quin- 2 
«decim quam ludibrio fueritis superbiae paucorum, quam 
«foede quamque inulti perierint vostri defensores, ut vobis 
«animus ab ignavia atque socordia corruptus sit, qui ne 8 
«nunc quidem, obnoxiis inimicis, exsurgitis atque etiam nunc 
«timetis eos, quibus decet terrori esse. Sed quamquam haec 4 
«talia sunt, tamen obviam ire factionis potentiae animus sub- 
«igit. Certe ego libertatem, quae mihi a parente meo tra- 5 
«dita est, experiar. Verum id frustra an ob rem faciam, in 
«vostra manu situm est, Quirites. 

«Neque ego vos hortor, quod saepe maiores vostri fecere, 6 
«uti contra iniurias armati eatis. Nihil vi, nihil secessione 
«Opus est: necesse est suomet ipsi more praecipites eant. 
«Oeciso Ti. Graccho, quem regnum parare aiebant, in ple- 7 
«bem Romanam quaestiones habitae sunt; post C. Gracchi et 
«M. Fulvi eaedem item vestri ordinis multi mortales in car- 
«cere necati sunt: utriusque cladis non lex, verum lubido 
«eorum finem fecit. Sed sane fuerit regni paratio plebi sua 8 
«restituere; quicquid sine sanguine civium ulcisci nequitur, 
«jure factum sit. Superioribus annis taciti indignabamini ae- و‎ 
«rarium expilari, reges et populos liberos paucis nobilibus 
«vectigal pendére, penes eosdem et summam gloriam et ma- 


31.10—19 111. BOÍTHA Cb 0 


«xumas divitias esse. Tamen haec talia facinora impune sus- 
«cepisse parum habuere, itaque postremo leges, maiestas 
«vostra, divina et humana omnia hostibus tradita sunt. Neque 
«eos, qui ea fecere, pudet aut paenitet, sed incedunt per 
«ora vostra magnifici, sacerdotia et consulatus, pars trium- 
«phos suos ostentantes: proinde quasi ea honori, non praedae 
«habeant. Servi, aere parati, iniusta imperia dominorum non 
«perferunt: vos, Quirites, in imperio nati, aequo animo ser- 
«vitutem toleratis? At qui sunt ei, qui rem publicam occu- 
«pavere? Homines sceleratissumi, cruentis manibus, immani 
«avaritià, nocentissumi et idem superbissumi, quibus fides, 
«decus, pietas, postremo honesta atque inhonesta omnia quae- 
«stui sunt. Pars eorum occidisse tribunos plebis, alii quae- 
«stiones iniustas, plerique caedem in vos fecisse pro muni- 
«mento habent. Ita quam quisque pessume fecit, tam maxume 
«tutus est: metum ab scelere suo ad ignaviam vostram trans- 
«tulere, quos omnis edem cupere, eádem 001856, 72" 
«metuere in unum coégit. Sed haec inter bonos amicitia, 
«inter malos factio est. Quod si tam vos libertatis curam 
«haberetis, quam illi ad dominationem accensi sunt, profecto 
«neque res publica, sicuti nunc, vastaretur, et beneficia vo- 
«stra penes optumos, non audacissumos forent. Maiores vostri 
«parandi iuris et maiestatis constituendae gratia bis per se- 
«cessionem armati Aventinum 0060008616: vos pro libertate, 
«quam ab illis accepistis, nonne summa ope nitemini? atque 
«eo vehementius, quo maius dedecus est parta amittere, quam 
«omnino non paravisse. 

«Dicet aliquis: „Quid igitur censes?“ Vindicandum in eos, 
«qui hosti prodidére rem publicam, non manu neque vi, quod 
«magis vos fecisse quam illis accidisse indignum est, verum 
«quaestionibus et indicio ipsius Iugurthae. Qui si dediticius 
«est, profecto iussis vostris oboediens erit; sin ea contemnit, 

«scilicet existumabitis, qualis illa pax aut deditio sit, ex qua 
«ad Iugurtham scelerum impunitas, ad paucos potentis maxu- 
«mae divitiae, ad rem publicam damna atque dedecora per- 
«venerint. Nisi forte nondum etiam vos dominationis eorum 
«satietas tenet et ila quam haec tempora magis placent, 
«cum regna, provinciae, leges, iura, iudicia, bella atque pa- 
«ces, postremo divina et humana omnia penes paucos erant, 
«vos autem, hoc est populus Romanus, invicti ab hostibus, 
«imperatores omnium gentium, satis habebatis animam reti- 
«nere: nam servitutem quidem quis vostrum recusare audebat? 

«Atque ego, tametsi viro flagitiosissumum  existumo im- 
«pune iniuriam accepisse, tamen vos hominibus sceleratissu- 
«mis ignoscere, quoniam cives sunt, aequo animo paterer, ni 
«misericordia in perniciem casura esset. Nam et illis, quan- 
«tum importunitatis habent, parum est impune male fecisse, 
«nisi deinde faciundi licentia eripitur, et vobis aeterna solli- 
«citudo remanebit, cum intellegetis aut serviundum esse aut 
«per manus libertatem retinendam. Nam fidéi quidem aut 
«concordiae quae spes est? Dominari illi volunt, vos liberi 
«esse; facere illi iniurias, vos prohibere; postremo sociis no- 
«stris veluti hostibus, hostibus pro sociis utuntur. Potestne 
«in tam divorsis mentibus pax aut amicitia esse? 

«Qua re moneo hortorque vos, ne tantum scelus impuni- 
«tum omittatis. Non peculatus aerari factus est neque per 
«vim sociis ereptae pecuniae, quae quamquam gravia sunt, 
«tamen consuetudine iam pro nihilo habentur: hosti acerrumo 
«prodita senatüs auctoritas, proditum imperium vostrum est; 
«domi militiaeque res publica venalis fuit. Quae nisi quaesita 
«erunt, nisi vindicatum in noxios, quid erit reliquom, nisi 
«ut illis, qui ea fecere, oboedientes vivamus? 

*Neque ego vos, Quirites, hortor, ut malitis civis vostros 
«perpéram quam recte fecisse, sed ne ignoscundo malis bonos 

28 «perditum eatis. In re publica multo praestat benefici quam 
«malefici immemorem esse: bonus tantum modo segnior fit, 

29 «ubi neglegas, at malus improbior. Ad hoc si iniuriae non 
«sint, haud saepe auxili egeas». 

32.1 Haec atque alia huiusce modi saepe dicundo Memmius 
populo persuadet, uti L. Cassius, qui tum praetor erat, ad 
Iugurtham mitteretur eumque, interposita fide publica, Ro- 
mam duceret, quo facilius indicio regis Scauri et reliquorum, 
quos pecuniae captae accersebat, delicta patefierent. 

2 Dum haec Romae geruntur, qui in Numidia relicti a 
Bestia exercitui praeerant, secuti morem imperatoris sui, 

pluruma et flagitiosissuma facinora fecere. Fuere, qui, auro‏ و 
corrupti, elephantos Iugurthae traderent, alii perfügas ven-‏ 

4 dere, pars ex pacatis praedas agebant: tanta vis avaritiae 
animos eorum veluti tabes invaserat. 

5 At Cassius, perlata rogatione a C. Memmio ac perculsa 
omni nobilitate, ad Iugurtham proficiscitur eique timido et 
ex conscientia diffidenti rebus suis persuadet, quoniam se 
populo Romano dedisset, ne vim quam misericordiam eius 
experiri mallet. Privatim praeterea fidem suam interponit, 
quam ille non minoris quam publicam ducebat: talis ea tem- 
pestate fama de Cassio erat. 


IOwpma 6s Pumm; ew 110006 ۰ 


33.1 Igitur Iugurtha contra decus regium cultu quam maxume 
2 miserabili cum Cassio Romam venit. Ac, tametsi in ipso 
magna vis animi erat, confirmatus ab omnibus, quorum potentià 

aut scelere cuncta ea gesserat, quae supra diximus, C. Bae- 

bium tribunum plebis magna mercede parat, cuius impudentià 
contra ius et iniurias omnis munitus foret. At C. Memmius, 3 
advocata contione, quamquam regi infesta plebes erat et pars 
in vincula duci iubebat, pars, nisi socios sceleris sui aperiret, 
more maiorum de hoste supplicium sumi, dignitati quam irae 
magis consulens, sedare motus et animos eorum mollire, po- 
stremo confirmare fidem publicam per sese inviolatam fore. 
Post, ubi silentium coepit, producto Iugurtha, verba facit, 4 
Romae Numidiaeque facinora eius memorat, scelera in patrem 
fratresque ostendit; quibus iwvantibus quibusque ministris ea 
egerit, quamquam intellegat populus Romanus, tamen velle manu- 
festa magis ex illo habere; si verum aperiat, in fide et cle- 
mentia populi Romani magnam spem ill sitam; sin reticeat, 
non sociis saluti fore, sed se suasque spes corrupturum. Deinde,34.1 
ubi Memmius 01601101 finem fecit et Iugurtha respondere 
iussus est, C. Daebius tribunus plebis, quem pecuuià corrup- 
tum supra diximus, regem tacere iubet, ac tametsi multitudo, 
quae in contione aderat, vehementer accensa terrebat eum 
clamore, voltu, saepe impetu atque aliis omnibus, quae ira 
fieri amat, vicit tamen impudentia. Ita populus ludibrio 2 
habitus ex contione discedit: Iugurthae Bestiaeque et ceteris, 
quos illa quaestio exagitabat, animi augescunt. 

Erat ea tempestate Romae Numida quidam, nomine Mas-35.1 
sīva, Gulussae filius, Masinissae nepos, qui, quia in dissen- 
sione regum Iugurthae advorsus fuerat, dedita Cirta et Adher- 
bale interfecto, profugus ex patria abierat. Huic Sp. Albinus, 2 
qui proxumo anno post Bestiam cum Q. Minucio Rufo consu- 
latum gerebat, persuadet, quoniam ex stirpe Masinissae sit 
lIugurthamque ob scelera invidia cum metu urgeat, regnum 
Numidiae ab senatu petat. Avidus consul belli gerundi movere 3 
quam senescere omnia malebat: ipsi provincia Numidia, Mi- 
nucio Macedonia evenerat. Quae postquam Massiva agitare 4 

coepit neque Iugurthae in amicis satis praesidi est, quod 
eorum alium conscientia, alium mala fama et timor impedie- 
bat, Bomilcári, proxumo ac maxume fido sibi, imperat, pretio, 
sicuti multa confecerat, insidiatores Massivae paret, ac ma- 
xume occulte; sin id parum procedat, quovis modo Numidam 
5 interficiat. Bomilear mature regis mandata exsequitur et per 
homines talis negoti artifices itinera egressusque eius, po- 
stremo loca atque tempora cuncta explorat. Deinde, ubi res 
6 postulabat, insidias tendit. Igitur unus ex eo numero, qui ad 
caedem parati erant, paulo inconsultius Massivam aggreditur: 
illum obtruncat, sed ipse deprehensus, multis hortantibus et 
7in primis Albino consule, indieium profitetur. Fit reus magis 
ex aequo bonoque quam ex iure gentium Bomilcar, comes 
8 eius, qui Romam fide publica venerat. At Iugurtha, manu- 
festus tanti sceleris, non prius omisit contra verum niti, quam 
animum advortit supra gratiam atque pecuniam suam invi- 
9 diam facti esse. Igitur, quamquam in priore actione ex amicis 
quinquaginta vades dederat, regno magis quam vadibus con- 
sulens, clam in Numidiam Bomilearem dimittit, veritus, ne 
reliquos popularis metus invaderet parendi sibi, si de illo 
supplicium sumptum foret. Et ipse paucis diebus eodem pro- 
10 fectus est, iussus a senatu Italiā decedere. Sed postquam 
Romā egressus est, fertur saepe eo tacitus respiciens postremo 
dixisse: «urbem venalem et mature perituram, si emptorem 
invenerit!» 


-Boso6uosaeuie 001856. 445611105 u ew pams ۰ 


36.1 Interim Albinus, renovato bello, commeatum, stipendium 
aliaque, quae militibus usui forent, maturat in Africam por- 
tare; ac statim ipse profectus, uti ante comitia, quod tempus 
haud longe aberat, armis aut deditione aut quovis modo bel- 

lum conficeret. At contra Iugurtha trahere omnia et alias, 2 
e alias morae causas facere, polliceri deditionem ac 
deinde metum simulare, cedere instanti et paulo post, ne sui 
diffüderent, instare: ita belli modo, modo pacis morà consulem 
ludificare. Ac fuere, qui tum Albinum haud ignarum consili $ 
regis existumarent neque ex tanta properantia tam facile 
tractum bellum socordià magis quam dolo crederent. Sed post- 4 
quam, dilapso tempore, comitiorum dies adventabat, Albinus, 
Aulo fratre in castris pro praetore relicto, Romam decessit. 


Ocaóa Cyoyaa u mosopwwü ۰ 


Ea tempestate Romae seditionibus tribuniciis atrociter res37.1 
publica agitabatur. P. Lucullus et L. Annius, tribuni plebis, 2 
resistentibus collegis, continuare magistratum nitebantur, quae 
dissensio totius anni comitia impediebat. Eà morà in spem 3 
adductus Aulus, quem pro praetore in castris relictum supra 
diximus, aut conficiundi belli aut terrore exercitus ab rege 
pecuniae capiundae, milites mense Ianuario ex hibernis in 
expeditionem evócat, magnisque itineribus hieme aspera per- 
vénit ad oppidum Suthul, ubi regis thesauri erant. Quod 4 
quamquam et saevitià temporis et opportunitate loci neque 
capi neque obsideri poterat (nam circum murum, situm in 
praerupti montis extremo, planities limosa hiemalibus aquis 
paludem fecerat), tamen aut simulandi gratia, quo regi formi- 
dinem adderet, aut cupidine caecus ob thesauros oppidi poti- 
undi, vineas agere, aggerem iacere aliaque, quae incepto 
usui forent, properare. At Iugurtha, cognita vanitate atque 38.1 
imperitia legati, subdole eius augere amentiam, missitare sup- 
plieantis legatos, ipse, quasi vitabundus, per saltuosa loca et 
tramites exercitum  ductare. Denique Aulum spe pactionis 2 
perpülit, uti, relicto Suthule, in abditas regiones sese, veluti 

3 cedentem, insequeretur: ita delicta occultiora fore. Interea per 


homines callidos diu noctuque exercitum temptabat, centurio- 
nes ducesque turmarum, partim uti transfugerent, corrum- 


4 pere, alii, signo dato, locum uti desererent. Quae postquam 


ex sententia instruit, intempesta nocte de improviso multi- 


5 tudine Numidarum Auli castra circumvénit. Milites Romani, 


perculsi tumultu insolito, arma capere alii, alii se abdere, 
pars territos confirmare, trepidare omnibus locis; vis magna 
hostium, caelum nocte atque nubibus obscuratum, periculum 
anceps; postremo, fugere an manere tutius foret, in incerto 
erat. Sed ex eo numero, quos paulo ante corruptos diximus, 
cohors una Ligürum cum duabus turmis Thracum et paucis 
gregariis militibus transiére ad regem, et centurio primi 
pili tertiae legionis per munitionem, quam uti defenderet 
acceperat, locum hostibus introéundi dedit, eàque Numidae 
cuneti irrupére. Nostri foedà fugà, plerique abiectis armis, 
proxumum collem occupaverant. Nox atque praeda castrorum 


9 hostis, quo minus victoria uterentur, remorata sunt. Deinde 


Iugurtha postero die cum Aulo in colloquio verba facit: ta- 
metsi ipsum cum exercitu fame et ferro clausum teneret, tamen 
se memürem humanarum rerum, si secum foedus faceret, inco- 
lumis omnis sub iugum missurum: praeterea uti diebus decem 
Numidia decederet. Quae quamquam gravia et flagiti plena 
erant, tamen, quia mortis metu mutabantur, sicuti regi lubu- 
erat, pax convenit. 


00111038 cenama 1110610011116 ups, aaxaouennwit 46040117. Bes- 

Sed ubi ea Romae comperta sunt, metus atque maeror 
civitatem invasēre, Pars dolere pro gloria imperi, pars, inso- 

lita rerum bellicarum, timere libertati; Aulo omnes infesti, 
ac maxume qui bello saepe praeclari fuerant, quod armatus 
dedecore potius quam manu salutem quaesiverat. Ob ea con- 2 
sul Albinus, ex delicto fratris invidiam ac deinde periculum 
timens, senatum de foedere consulebat, et tamen interim 
exercitui supplementum scribere, ab sociis et nomine Latino 
auxilia arcessere, deníque omnibus modis festinare. Senatus 3 
ita, uti par fuerat, decernit suo atque populi iniussu nullum 
potuisse foedus fieri. Consul, impeditus a tribunis plebis, ne, 4 
quas paraverat, copias secum portaret, paucis diebus in Afri- 
cam proficiscitur; nam omnis exercitus, uti convenerat, Nu- 
midià deductus in provincia hiemabat. Postquam eo venit, 5 
quamquam persequi Iugurtham et mederi fraternae invidiae 
animo ardebat, cognitis militibus, quos praeter fugam, soluto 
imperio, licentia atque lascivia corruperat, ex copia rerum 
statuit sibi nihil agitandum. 

Interim Romae C. Mamilius Limetanus, tribunus plebis, 1 
rogationem ad populum promulgat, uti quaereretur in eos, 
quorum consilio Iugurtha senati decreta neglegisset, quique 
ab eo in legationibus aut imperiis pecunias accepissent, qui 
elephantos quique perfügas tradidissent, item qui de pace aut 
bello eum hostibus pactiones fecissent. Huic rogationi partim 2 
conscii sibi, alii ex partium invidià pericula metuentes, quo- 
niam aperte resistere non poterant, quin illa et alia talia 

placere sibi faterentur, occulte per amicos ac maxume per 
homines nominis Latini et socios Italicos impedimenta para- 

3 bant. Sed plebes, incredibile memoratu est, quam intenta 
fuerit quantaque vi rogationem iusserit, magis odio nobilitatis, 
cui mala illa parabantur, quam cura rei publicae: tanta lubido 

4in partibus erat. Igitur, ceteris metu perculsis, M. Scaurus, 
quem legatum Bestiae fuisse supra docuimus, inter laetitiam 
plebis et suorum fugam, trepida etiam tum civitate, cum ex 
Mamilia rogatione tres quaesitores rogarentur, effecerat, uti 

5 ipse in eo numero crearetur. Sed quaestio exercita aspere 
violenterque ex rumore et lubidine plebis: ut saepe nobili- 
tatem, sic ea tempestate plebem ex secundis rebus insolentia 
ceperat. 

41.1 Ceterum mos partium popularium et factionum ac deinde 
omnium malarum artium paucis ante annis Romae ortus est 
otio atque abundantia earum rerum, quae prima mortales 

2 ducunt. Nam ante Carthaginem deletam populus et senatus 
Romanus placide modesteque inter se rem publicam tracta- 
bant, neque gloriae neque dominationis certamen inter civis 

3 erat: metus hostilis in bonis artibus civitatem retinebat. Sed 
ubi illa formido mentibus decessit, scilicet ea, quae res secun- 

4 dae amant, lascivia atque superbia incessere. Ita quod in 
&advorsis rebus optaverant otium, postquam adepti sunt, aspe- 

5 rius acerbiusque fuit. Namque coepere nobilitas dignitatem, 
populus libertatem in lubidinem vortere, sibi quisque ducere, 
trahere, rapere. Ita omnia in duas partis abstracta sunt, res 

6 publica, quae media fuerat, dilacerata. Ceterum nobilitas fac- 
tione magis pollebat, plebis vis, soluta atque dispersa in mul- 

titudine, minus poterat. Paucorum arbitrio belli domique agi- 7 
tabatur; penes eosdem aerarium, provinciae, magistratus, 
gloriae triumphique erant, populus militià atque inopià urge- 
batur; praedas bellicas imperatores cum paucis diripiebant; 
interea parentes aut parvi liberi militum, uti quisque poten- 8 
tiori confinis erat, sedibus pellebantur. Ita cum potentià ava- و‎ 
ritil sine modo modestiáque invadere, polluere et vastare 
omnia, nihil pensi neque sancti habere, quoad semet ipsa 
praecipitavit. Nam ubi primum ex nobilitate reperti sunt, 10 
qui veram gloriam iniustae potentiae anteponerent, moveri 
civitas et dissensio civilis quasi permixtio terrae oriri coepit. 
Nam postquam Ti. et C. Gracchus, quorum maiores Punico42.i 
atque aliis bellis multum rei publicae addiderant, vindicare 
plebem in libertatem et paucorum scelera patefacere coepere, 
nobilitas noxia atque eo perculsa modo per socios ac nomen 
Latinum, interdum per equites Romanos, quos spes societatis 
a plebe dimoverat, Gracchorum actionibus obviam ierat et 
primo Tiberium, dein paucos post annos eadem ingredientem 
Gaium, tribunum alterum, alterum triumvirum coloniis dedu- 
cundis, cum M. Fulvio Flacco ferro necaverat. Et sane Grac- 2 
chis cupidine victoriae haud satis moderatus animus fuit. Sed 3 
bono vinci satius est quam malo more iniuriam vincere. Igi- 4 
tur eà victorià nobilitas ex lubidine suà us multos mortalis 
ferro aut fuga exstinxit plusque in reliquom sibi timoris quam 
potentiae addidit. Quae res plerumque magnas civitates pes- 
sum dedit, dum alteri alteros vincere quovis modo et victos 
acerbius ulcisci volunt. Sed de studiis partium et omnis civi- 5 
tatis moribus si singillatim aut pro magnitudine parem disse- 


rere, tempus quam res maturius me deserat. Quam ob rem 
ad inceptum redeo. 

Post Auli foedus exercitusque nostri foedam fugam Me- 
tellus et Silanus, consules designati, provincias inter se parti- 
verant, Metelloque Numidia evenerat, acri viro et, quamquam 
advorso populi partium, famà tamen aequabili et inviolatà. 
Is, ubi primum magistratum ingressus est, alia omnia sibi 
cum collega ratus, ad bellum, quod gesturus erat, animum 
intendit. Igitur, diffidens veteri exercitui, milites scribere, 
praesidia undique arcessere, arma, tela, equos et cetera in- 
Sstrumenta militiae parare, ad hoc commeatum affitim, deni- 
que omnia, quae in bello vario et multarum rerum egenti 
usui esse solent. Ceterum ad ea patranda senatus auctoritate, 
socii nomenque Latinum et reges ultro auxilia mittundo, 
postremo omnis civitas summo studio annitebatur. Itaque, 
ex sententia omnibus rebus paratis compositisque, in Numi- 
diam proficiscitur, magna spe civium cum propter artis bonas, 
tum maxume quod advorsum divitias invictum animum gere- 
bat et avaritià magistratuum ante id tempus in Numidia 
nostrae opes contusae hostiumque auctae erant. 


Boscmanosaenie Oucuunawww 65 ۰ 


Sed ubi in Africam venit, exercitus ei traditur a Sp. 
Albino proconsule iners, imbellis, neque periculi neque labo- 
ris patiens, linguã quam manu promptior, praedator ex sociis 
et ipse praeda hostium, sine imperio et modestia habitus. 
Ita imperatori novo plus ex malis moribus sollicitudinis quam 
ex copia militum auxili aut spei bonae accedebat. Statuit 
tamen Metellus, quamquam et aestivorum tempus comitiorum 
mora imminuerat et exspectatione eventus civium animos 
intentos putabat, non prius bellum attingere, quam maiorum 

444 


4 disciplinà milites laborare coegisset. Nam Albinus, Auli fra- 

tris exercitusque clade perculsus, postquam decreverat non 
egredi provincià, quantum temporis aestivorum in imperio 
fuit, plerumque milites stativis castris habebat, nisi cum 
odor aut pabuli egestas locum mutare subegerat. Sed neque 5 
muniebantur, neque more militari vigiliae deducebantur; uti 
cuique lubebat, ab signis aberat; lixae permixti cum militi- 
bus, diu noctuque vagabantur et palantes agros vastare, vil- 
las expugnare, pecoris et mancipiorum praedas certantes agere 
eaque mutare cum mercatoribus vino advecticio et aliis tali- 
bus, praeterea frumentum publice datum vendere, panem in 
dies mercari: postremo quaecumque dici aut fingi queunt 
ignaviae luxuriaeque probra, in illo exercitu cuncta fuere et 
alia amplius. Sed in ea difficultate Metellum non minus quam45.i 
in rebus hostilibus magnum et sapientem virum fuisse com- 
perior: tanta temperantia inter ambitionem | saevitiamque mo- 
deratum. Namque edicto primum adiumenta ignaviae sustulisse: 2 
ne quisquam in castris panem aut quem alium coctum. cibum 
venderet, me lixae exercitum sequerentur, me miles gregarius 
in castris neve in agmine servom aut iumentum haberet; cete- 
ris arte modum statuisse. Praeterea transvorsis itineribus 
cotidie castra movere, iuxta ac si hostes adessent, vallo atque 
fossa munire, vigilias crebras ponere et eas ipse cum legatis 
circumire, item in agmine in primis modo, modo in postremis, 
saepe in medio adesse, ne quispiam ordine egrederetur, ut 
cum signis frequentes incederent, miles cibum et arma por- 
taret. Ita prohibendo a delictis magis quam vindicando exer- s 
citum brevi confirmavit. 


Ilomwmaku:  IOwpmwi 3014101011716 mups. Pumaane ۵ 
Bary. 
Interea Iugurtha, ubi, quae Metellus agebat, ex nuntiis46.1 
accepit, simul de innocentia eius certior Romā factus, diffi- 

dere suis rebus ac tum demum veram deditionem facere co- 
natus est. Igitur legatos ad consulem cum suppliciis mittit, 
qui tantum modo ipsi liberisque vitam peterent, alia omnia 
dederent populo ۰ 

Sed Metello iam antea experimentis cognitum erat genus 
Numidarum infidum, ingenio mobili, novarum rerum avidum 
esse. Itaque legatos alium ab alio divorsos aggreditur ac 
paulatim temptando, postquam opportunos sibi cognovit, multa 
pollicendo persuadet, uti Iugurtham maxume vivom, sin id 
parum procedat, necatum sibi traderent; ceterum palam, quae 
ex voluntate forent, regi nuntiare iubet. Deinde ipse paucis 
diebus intento atque infesto exercitu in Numidiam procedit, 
ubi contra belli faciem tuguria plena hominum, pecora cul- 
toresque in agris erant. Ex oppidis et mapalibus praefecti 
regis obvii procedebant, parati frumentum dare, commeatum 
portare, postremo omnia, quae imperarentur, facere. Neque 
Metellus idcirco minus, sed pariter ac si hostes adessent, 
munito agmine incedere, late explorare ommia, illa deditionis 
signa  ostentui credere et insidiis locum temptari. Itaque 
ipse cum expeditis cohortibus, item funditorum et sagittari- 
orum delecta manu apud primos erat, in postremo C. Marius 
legatus cum equitibus curabat, in utrumque latus auxiliarios 
equites tribunis legionum et praefectis cohortium disperti- 
verat, ut cum eis permixti velites, quocumque accederent, 
equitatus hostium propulsarent. Nam in Iugurtha tantus dolus 
tantaque peritia locorum et militiae erat, ut, absens an prae- 
sens, pacem an bellum gerens perniciosior esset, in incerto 
haberetur. 

Erat haud longe ab eo itinere, quo Metellus pergebat, 
oppidum Numidarum, nomine Vaga, forum rerum venalium 
totius regni maxume celebratum, ubi et incolere et mercari 
consueverant Italici generis multi mortales. Huc consul, simul 

temptandi gratia et si paterentur opportunitates loci, praesi- 
dium imposuit; praeterea imperavit frumentum et alia, quae 
bello usui forent, comportare, ratus, id quod res monebat, 
frequentiam negotiatorum et commeatu iuvaturam exercitum 
et iam paratis rebus munimento fore. 

Inter haec negotia Iugurtha impensius modo legatos sup- 3 
plices mittere, pacem orare, praeter suam liberorumque vitam 
omnia Metello dedere. Quos item, uti priores, consul illectos 
ad proditionem domum dimittebat, regi pacem, quam postu- 
labat, neque abnuere neque polliceri et inter eas moras pro- 
missa legatorum exspectare. 


Ilopaocemie FOwygpmw na Myeyam. 


Iugurtha, ubi Metelli dicta cum factis composuit ac (1 
suis artibus temptari animadvortit, quippe cui verbis pax 
nuntiabatur, ceterum re bellum asperrumum erat, urbs ma- 
xuma alienata, ager hostibus cognitus, animi popularium temp- 
tati, coactus rerum necessitudine statuit armis certare. Igi- 2 
tur explorato hostium itinere, in spem victoriae adductus ex 
opportunitate loci, quam maxumas potest copias omnium ge- 
nerum parat ac per tramites occultos exercitum Metelli an- 
tevénit. 

Erat in ea parte Numidiae, quam Adherbal in divisione 3 
possederat, flumen oriens a meridie, nomine Muthul, a quo 
aberat mons ferme milia passuum viginti tractu pari, vastus 
ab natura et humano cultu; sed ex eo medio quasi collis 
oriebatur, in immensum pertingens, vestitus oleastro ac mur- 
tétis aliisque generibus arborum, quae humi arido atque hare- 
noso gignuntur. Media autem planities desert penurià aquae 4 
praeter flumini propinqua loca: ea, consita arbustis, pecore 
atque cultoribus frequentabantur. 

49.1 Igitur in eo colle, quem transvorso itinere porrectum docui- 
mus, Iugurtha, extenuata suorum acie, consedit. Elephantis 
et parti copiarum pedestrium Bomilcárem praefecit eumque 
edócet, quae ageret; ipse propior montem cum omni equitatu 

2 et pedibus delectis suos collócat. Dein singulas turmas et 
manipulos cireumiens monet atque obtestatur, uti, memóres 
pristinae virtutis et victoriae, sese regnumque suum ab Ro- 
manorum avaritia defendant: cum eis certamen fore, quos antea 
victos sub iugum miserint; ducem illis, non animum mutatum; 
quae ab imperatore decuerint, omnia suis provisa, locum supe- 
riorem, ut prudentes cum imperitis, ne pauciores cum pluribus 

3 aut rudes cum belli melioribus manum | consererent; proinde 
parati 1111611110106 essent signo dato Romanos invadere: illum 
diem aut omnis labores et victorias confirmaturum aut maxu- 

4 marum aerumnarum initium fore. Ad hoc viritim, uti quem- 
que ob militare facinus pecunià aut honore extulerat, com- 
monefacere benefici sui et eum ipsum aliis ostentare, postremo 
pro cuiusque ingenio pollicendo, minitando, obtestando alium 
alio modo excitare, cum interim Metellus, ignarus hostium 

5 monte degrediens, cum exercitu conspicatur. Primo dubius, 
quidnam insolita facies ostenderet (nam inter virgulta equi 
Numidaeque consederant, neque plane occultati humilitate 
arborum et tamen incerti, quidnam esset, cum natura loci, 
tum dolo ipsi atque signa militaria obscurati) dein, brevi 

6 cognitis insidiis, paulisper agmen constituit. Ibi, commutatis 
ordinibus in dextro latere, quod proxumum hostis erat, tripli- 
cibus subsidiis aciem instruxit, inter manipulos funditores et 
sagittarios dispertit, equitatum omnem in cornibus locat, ac 
pauca pro tempore milites hortatus aciem, sicuti instruxerat, 

50.1 transvorsis principiis in planum deducit. Sed ubi Numidas 
quietos neque colle degredi animadvortit, veritus ex anni 
tempore et inopia aquae, ne siti conficeretur exercitus, Ru- 

tilium legatum cum expeditis cohortibus et parte equitum 
praemisit ad flumen, uti locum castris antecaperet, existu- 
mans hostis crebro impetu et transvorsis proeliis iter suum 
remoraturos et, quoniam armis diffiderent, lassitudinem et 
sitim militum temptaturos. Deinde ipse pro re atque loco, 2 
sicuti monte descenderat, paulatim procedere, Marium post 
principia habere, ipse cum sinistrae alae equitibus esse, qui 
in agmine principes facti erant. 

At Iugurtha, ubi extremum agmen Metelli primos suos 3 
praetergressum videt, praesidio quasi duum milium peditum 
montem occupat, qua Metellus descenderat, ne forte ceden- 
tibus advorsariis receptui ac post munimento foret. Dein, re- 
pente signo dato, hostis invadit. Numidae alii postremos cae- 4 
dere, pars a sinistra ac dextra temptare, infensi adesse atque 
instare, omnibus locis Romanorum ordines conturbare, quorum 
etiam qui firmioribus animis obvii hostibus fuerant, ludificati 
incerto proelio ipsi modo eminus sauciabantur neque contra 
feriundi aut conserundi manum copia erat. Ante iam docti 5 
ab Iugurtha equites, ubi Romanorum turma insequi coeperat, 
non confertim neque in unum sese recipiebant, sed alius alio 
quam maxume divorsi. Ita numero priores, si ab persequendo 6 
hostis deterrere nequiverant, disiectos ab tergo aut lateribus 
cireumveniebant; sin opportunior fugae collis quam campi fue- 
rat, eà vero consueti Numidarum equi facile inter virgulta 
evadere, nostros asperitas et insolentia loci retinebat. Ceterum 51.1 
facies totius negoti varia, incerta, foeda atque miserabilis: 
dispersi à suis pars cedere, alii insequi, neque signa neque 
ordines observare: ubi quemque periculum ceperat, ibi resi- 
Stere ac propulsare; arma, tela, equi, viri, hostes atque cives 
permixti, nihil consilio neque imperio agi, fors omnia regere. 
Itaque multum diei processerat, cum etiam tum eventus in 2 
incerto erat. Denique, omnibus labore et aestu languidis, Metel- 

lus, ubi videt Numidas minus instare, paulatim milites in 
unum conducit, ordines restituit et cohortis legionarias quat- 
tuor adversum pedites hostium collocat. Eorum magna pars 
superioribus locis fessa consederat. Simul orare et hortari 
milites, ne deficerent neu paterentur hostis fugientis vincere: 
neque illis castra esse neque munimentum ullum, quo cedentes 
tenderenl; in armis omnia sila. Sed ne Iugurtha quidem in- 
terea quietus erat: circumire, hortari, renovare proelium et 
ipse cum delectis temptare omnia; subvenire suis, hostibus 
dubiis instare; quos firmos cognoverat, eminus pugnando reti- 
nere. Eo modo inter se duo imperatores, summi viri, certa- 
bant, ipsi pares, ceterum opibus disparibus. Nam Metello 
virtus militum erat, locus advorsus, lugurthae alia omnia 
praeter milites opportuna. Denique Romani, ubi intellegunt 
neque sibi perfugium esse neque ab hoste copiam pugnandi 
fieri (et iam die vesper erat), advorso colle, sicuti praecep- 
tum fuerat, evadunt. Amisso loco Numidae fusi fugatique; 
pauci interiere, plerosque velocitas et regio hostibus ignara 
tutata sunt. 


710110061116 Dowwuawkapa na Pymuaia. 


Interea Bomilcar, quem elephantis et parti copiarum pede- 
Strium praefectum ab Iugurtha supra diximus, ubi eum Ru- 
tilius praetergressus est, paulatim suos in aequom locum de- 
ducit ac, dum legatus ad flumen, quo praemissus erat, festi- 
nans pergit, quietus, uti res postulabat, aciem exornat neque 
remittit, quid ubique hostis ageret, explorare. Postquam Ru- 
tilium consedisse iam et animo vacuom accepit simulque ex 
Iugurthae proelio clamorem augeri, veritus, ne legatus, co- 
gnita re, laborantibus suis auxilio foret, aciem, quam diffidens 
virtuti militum arte statuerat, quo hostium itineri officeret, 

latius porrigit eoque modo ad Rutili castra procedit. Romani 1 


-1 


8 


ex improviso pulveris vim magnam animadvortunt: nam pro- 
Spectum ager arbustis consitus prohibebat. Et primo rati 
humum aridam vento agitari, post, ubi aequabilem manere et, 
sicuti acies movebatur, magis magisque appropinquare vident, 
cognita re, properantes arma capiunt ac pro castris, sicuti 
imperabatur, consistunt. Deinde, ubi propius ventum est, 
utrimque magno clamore concurritur. Numidae tantum modo 
remorati, dum in elephantis auxilium putant, postquam eos 
impeditos ramis arborum atque ita disiectos circumveniri vi- 
dent, fugam faciunt, ac plerique, abiectis armis, collis aut noc- 
tis, quae iam aderat, auxilio integri abeunt. Elephanti quat- 
tuor capti, reliqui omnes, numero quadraginta, interfecti. 

At Romani, quamquam itinere atque opere castrorum et 
proelio fessi laetique victoria erant, tamen, quod Metellus 
amplius opinione morabatur, instructi intentique obviam pro- 
cedunt; nam dolus Numidarum nihil languidi neque remissi 
patiebatur. Ac primo obscura nocte, postquam haud procul 
inter se erant, strepitu velut hostes adventare, alteri apud 
alteros formidinem simul et tumultum facere, et paene impru- 
dentià admissum facinus miserabile, ni utrimque praemissi 
equites rem exploravissent. Igitur pro metu repente gaudium 
mutatur, milites alius alium laeti appellant, acta edocent at- 
que audiunt, sua quisque fortia facta ad caelum fert. Quippe 
res humanae ita sese habent: in victoria vel ignavis gloriari 
licet, advorsae res etiam bonos detrectant. 


Ob% cmopoww 0301101011 cnocoós sedenia 1۰ 


Metellus, in eisdem castris quadriduo moratus, sauciosb4.i 


cum cura reficit, meritos in proeliis more militiae donat, uni- 
vorsos in contione laudat atque agit gratias; hortatur, ad 

cetera, quae levia sunt, parem animum gerant: pro victoria 
satis iam pugnatum, reliquos labores pro praeda fore. Tamen 
interim transfügas et alios opportunos, Iugurtha ubi gentium 
&ut quid agitaret, cum paucisne esset an exercitum haberet, 
3 ut sese victus gereret, exploratum misit. At ille sese in loca 
saltuosa et naturà muniti receperat ibique cogebat exer- 
citum numero hominum ampliorem, sed hebétem infirmumque, 
4 agri ac pecoris magis quam belli cultorem. Id ۵3 85 
eveniebat, quod praeter regios equites nemo omnium Numida 
ex fuga regem sequitur. Quo cuiusque animus fert, eo disce- 
dunt, neque id flagitium militiae ducitur: ita se mores 
habent. 
5 Igitur Metellus, ubi videt regis etiam tum animum fero- 
cem esse, bellum renovari, quod nisi ex illius lubidine geri 
non posset, praeterea iniquom certamen sibi- cum hostibus, 
minore detrimento illos vinci quam suos vincere, statuit non 
proeliis neque in acie, sed alio more bellum gerundum. 
Itaque in loca Numidiae opulentissuma pergit, agros vastat, 
multa castella et oppida, temere munita aut sine praesidio, 
capit incenditque, puberes interficit, iubet alia omnia militum 
praedam esse. Ea formidine multi mortales Romanis dediti 
obsides; frumentum et alia, quae usui forent, affátim praebita; 
7 ubicumque res postulabat, praesidium impositum. Quae nego- 
tia multo magis quam proelium male pugnatum ab suis re- 
8 gem terrebant: quippe, cuius spes omnis in fuga sita erat, 
sequi cogebatur et, qui sua loca defendere nequiverat, in 
9 alienis bellum gerere. Tamen ex copia, quod optumum vide- 
batur, consilium capit: exercitum plerumque in eisdem locis 
opperiri iubet, ipse cum delectis equitibus Metellum sequitur, 
nocturnis et aviis itineribus ignoratus Romanos palantis re- 
10 pente aggreditur. Eorum plerique inermes cadunt, multi ca- 
piuntur, nemo omnium intactus profügit, et Numidae, prius 

quam ex castris subveniretur, sicuti iussi erant, in proxumos 
collis discedunt. 


Interim Romae gaudium ingens ortum, cognitis ۰۲ 

rebus, ut seque et exercitum more maiorum gereret, ut in 
advorso loco victor tamen virtute fuisset, hostium agro poti- 
retur, Iugurtham, magnificum ex Albini socordia, spem salu- 
tis in solitudine aut fugà coégisset habere. Itaque senatus 
ob ea feliciter acta dis immortalibus supplicia decernere, ci- 
vitas, trepida antea et sollicita de belli eventu, laeta agere, 
de Metello fama praeclara esse. 

Igitur eo intentior ad victoriam niti, omnibus modis fe- 
stinare, cavere tamen, necübi hosti opportunus fieret, memi- 
nisse post gloriam invidiam sequi. Ita, quo clarior erat, eo 
magis anxius erat, neque post insidias Iugurthae effuso exer- 
citu praedari: ubi frumento aut pabulo opus erat, cohortes 
cum omni equitatu praesidium agitabant; sed igni magis quam 
praedà ager vastabatur. Exercitus partem ipse, reliquos Ma- 
rius ducebat: duobus locis haud longe inter se castra facie- 
bant; ubi vi opus erat, cuncti aderant; ceterum, quo fuga 
atque formido latius cresceret, divorsi agebant. Eo tempore 
Iugurtha per collis sequi, tempus aut locum pugnae quaerere; 
qua venturum hostem audierat, pabulum et aquarum fontis, 
quorum penuria erat, corrumpere; modo se Metello, interdum 
Mario ostendere, postremos in agmine temptare ac statim in 
colis regredi, rursus aliis, post aliis minitari, neque proe- 
lium facere neque otium pati, tantum modo hostem ab incepto 
retinere. 

Romanus imperator, ubi se dolis fatigari videt neque ab 56.1 


hoste copiam pugnandi fieri, urbem magnam et in ea parte, 

quà sita erat, arcem regni, nomine Zamam, statuit oppu- 
gnare, ratus, id quod negotium poscebat, Iugurtham laboran- 
tibus suis auxilio venturum ibique proelium fore. At ille, 
quae parabantur a perfugis edoctus, magnis itineribus Metel- 
lum antevénit. Oppidanos hortatur, moenia defendant, additis 
auxilio perfugis, quod genus ex copiis regis, quia fallere ne- 
quibat, firmissumum erat; praeterea pollicetur in tempore 
semet cum exercitu affore. 

Ita compositis rebus, in loca quam maxume occulta dis- 
cedit ae post paulo cognoscit Marium ex itinere frumentatum 
cum paucis cohortibus Siecam missum, quod oppidum primum 
omnium post malam pugnam ab rege defecerat. Eo cum de- 
lectis equitibus noctu pergit et iam egredientibus Romanis 
in porta pugnam facit; simul magna voce Siccensis hortatur, 
uti cohortis ab tergo circumveniant: fortunam illis praeclari 
facinoris casum dare; si id fecerint, postea sese im regno, il- 
los in libertate sine metu aetatem acturos. Ac, ni Marius signa 
inferre atque evadere oppido properavisset, profecto cuncti 
aut magna pars Siccensium fidem mutavissent: tanta mobili- 
tate sese Numidae gerunt. Sed milites Iugurthini, paulisper 
ab rege sustentati, postquam maiore vi hostes urgent, pau- 
cis amissis profugi discedunt. 

Marius ad Zamam pervenit. Id oppidum, in campo situm, 
magis opere quam natura munitum erat, nullius idoneae rei 
egens, armis virisque opulentum. Igitur Metellus, pro tem- 
pore atque loco paratis rebus, cuncta moenia exercitu circum- 
vénit, legatis imperat, ubi quisque curaret. Deinde, signo 
dato, undique simul clamor ingens oritur, neque ea res Nu- 
midas terret: infensi intentique sine tumultu manent: proe- 
lium incipitur. Romani, pro ingenio quisque, pars eminus 
glande aut lapidibus pugnare, alii succedere ac murum modo 
suffodere, modo scalis aggredi, cupere proelium in manibus 

facere. Contra ea oppidani in proxumos saxa volvere, sudis, 5 
pila, praeterea picem, sulphure et taeda mixtam, ardentia 
mittere. Sed ne illos quidem, qui procul manserant, timor 6 
animi satis muniverat; nam plerosque iacula, tormentis aut 
manu emissa, volnerabant, parique periculo, sed famà impári 
boni atque ignavi erant. 

Dum apud Zamam sic certatur, Iugurtha ex improviso 1 
castra hostium cum magna manu invadit; remissis, qui in 
praesidio erant, et omnia magis quam proelium exspectanti- 
bus, portam irrumpit. At nostri, repentino metu perculsi, 2 
sibi quisque pro moribus consulunt: alii fugere, alii arma 
capere; magna pars volnerati aut occisi. Ceterum ex omni و‎ 
multitudine non amplius quadraginta, memores nominis Ro- 
mani, grege facto, locum cepere paulo quam alii editiorem, 
neque inde maxuma vi depelli quiverunt, sed tela eminus 
missa remittere, pauci in pluribus minus frustrari; sin Numi- 
dae propius accessissent, ibi vero virtutem ostendere et eos 
maxuma vi caedere, fundere atque fugare. 

Interim Metellus, cum acerrume rem gereret, clamorem 4 
hostilem a tergo accepit; dein, convorso equo, animadvortit 
fugam ad se vorsum fieri, quae res indicabat popularis esse. 
Igitur equitatum omnem ad castra propere misit ac statim 5 
C. Marium cum cohortibus sociorum, eumque lacrumans per 
amicitiam perque rem publicam obséerat, ne quam contume- 
liam remanere in exercitu victore neve hostis inultos abire 
sinat. Ille brevi mandata efficit. At Iugurtha, munimento 6 
castrorum impeditus, cum alii super vallum praecipitarentur, 
alii in angustiis ipsi sibi properantes officerent, multis amis- 
sis in loca munita sese recepit. Metellus, infecto negotio, 
postquam nox aderat, in castra cum exercitu revortitur. 

Igitur postero die, prius quam ad oppugnandum egrede- 1 
retur, equitatum omnem in ea parte, quà regis adventus 

erat, pro castris agitare iubet, portas et proxuma loca tri- 
bunis dispertit, deinde ipse pergit ad oppidum atque, uti 
superiore die, murum aggreditur. Interim Tugurtha ex occulto 
repente nostros invadit: qui in proxumo locati fuerant, pau- 
lisper territi perturbantur, reliqui cito subveniunt. Neque 
diutius Numidae resistere  quivissent, ni pedites, cum 
equitibus permixti, magnam cladem in congressu face- 
rent. Quibus illi freti, non, uti equestri proelio solet, se- 
qui, dein cedere, sed advorsis equis concurrere, implicare 
ac perturbare aciem: ita expeditis peditibus suis hostis pae- 
ne victos dare. 

Eodem tempore apud Zamam magna vi certabatur. Ubi 
quisque legatus aut tribunus curabat, eo acerrume niti, neque 
alius in alio magis quam in sese spem habere; pariterque 
oppidani agere: oppugnare aut parare omnibus locis, avidius 

2 alteri alteros sauciare quam semet tegere; clamor permixtus 


hortatione, laetitia, gemitu, item strepitus armorum ad cae- 


lum ferri, tela utrimque volare. Sed illi, qui moenia defen-‏ و 


sabant, ubi hostes paulum modo pugnam remiserant, intenti 
proelium equestre prospectabant. Eos, uti quaeque Iugurthae 
res erant, laetos modo, modo pavidos animadvorteres, ac, 
sicuti audiri a suis aut cerni possent, monere alii, alii hor- 
tari, aut manu significare aut niti corporibus et ea huc et 
illuc, quasi vitabundi aut iacientes tela, agitare. Quod ubi 
Mario cognitum est (nam is in ea parte curabat), consulto lenius 
agere ac diffidentiam rei simulare, pati Numidas sine tumultu 
regis proelium visere. Ita illis studio suorum 880716118, re- 
pente magna vi murum aggreditur, et iam scalis egressi 
milites prope summa ceperant, cum oppidani concurrunt, la- 
pides, ignem, alia praeterea tela ingérunt. Nostri primo re- 
sistere; deinde, ubi unae atque alterae scalae comminutae, 
qui supersteterant afflicti sunt, ceteri quoquo modo potuere, 

pauci integri, magna pars volneribus confecti abeunt. Deni- 
que utrimque proelium nox diremit. 

Metellus, postquam videt frustra inceptum neque oppidum 61.1 
capi neque Iugurtham, nisi ex insidiis aut suo loco, pugnam 
facere et iam aestatem exactam esse, ab Zama discedit et 
in eis urbibus, quae ad se defecerant satisque munitae loco 
aut moenibus erant, praesidia imponit; ceterum exercitum in 2 
provinciam, quae proxuma est Numidiae, hiemandi gratia 
collocat. Neque id tempus ex aliorum more quieti aut luxu- 8 
riae concedit, sed, quoniam armis bellum parum procedebat, 
insidias regi per amicos tendere et eorum perfidia pro armis 
uti parat. Igitur Bomilcárem, qui Romae cum Iugurtha fue- 4 
rat et inde, vadibus datis, de Massivae nece iudicium fuge- 
rat, quod ei per maxumam amicitiam maxuma copia fallundi 
erat, multis pollicitationibus aggreditur. Ac primo efficit, uti 5 
ad se colloquendi gratia occultus veniat; deinde, fide data, 
si Iugurtham vivom aut necatum sibi tradidisset, fore ut illi 
senatus impunitatem et sua omnia concederet, facile Numidae 
persuadet, cum ingenio infido, tum metuenti, ne, si pax cum 
Romanis fieret, ipse per condiciones ad supplicium traderetur. 

Is, ubi primum opportunum fuit, Iugurtham anxium ac 1 
miserantem fortunas suas accedit; monet atque lacrumans ob- 
testatur, uti aliquando sibi liberisque et genti Numidarum, 
optume meritae, provideat: omnibus proeliis sese victos, agrum 
vastatum, multos mortalis captos, occisos, regni 0068 76 
tas esse; salis saepe iam et virtutem militum et fortunam temp- 
tatam: caveat, ne, illo cunctante, Numidae sibi consulant. His 2 
atque talibus aliis ad deditionem regis animum impellit. 

3 Mittuntur ad imperatorem legati, qui Iugurtham imperata 
facturum dicerent ac sine ulla pactione sese regnumque suum 
4 in illius fidem tradere. Metellus propere cunctos senatorii 
ordinis ex hibernis accersi iubet; eorum et aliorum, quos 
5 idoneos ducebat, consilium habet. Ita more maiorum ex con- 
sili decreto per legatos Iugurthae imperat argenti pondo du- 
centa milia, elephantos omnis, equorum et armorum aliquan- 
6 tum. Quae postquam sine mora facta sunt, iubet omnis per- 
7 fugas vinctos adduci. Eorum magna pars, uti jussum erat, 
adducti, pauci, cum primum deditio coepit, ad regem Boc- 
8 chum in Mauretaniam abierant. Igitur Iugurtha, ubi armis 
virisque et pecunia spoliatus est, cum ipse ad imperandum 
Tisidium vocaretur, rursus coepit flectere animum suum et 
و‎ ex mala conscientia digna timere. Denique, multis diebus per 
dubitationem consumptis, cum modo taedio rerum advorsarum 
omnia bello potiora duceret, interdum secum ipse reputaret, 
quam gravis casus in servitium ex regno foret, multis ma- 
enisque praesidiis nequiquam perditis, de integro bellum sumit. 
10 Et Romae senatus, de provinciis consultus, Numidiam Metello 
decreverat. 

63.1 Per idem tempus Uticae forte C. Mario, per hostias dis 
supplicanti, magna atque mirabilia portendi haruspex dixerat: 
proinde, quae animo agitabat, fretus dis ageret, fortunam quam 

saepissume experiretur: cuncta prospere eventura. At illum 2 
iam antea consulatüs ingens cupido exagitabat, ad quem capi- 
undum praeter vetustatem familiae alia omnia abunde erant: 
industria, probitas, militiae magna scientia, animus belli in- 
gens, domi modicus, lubidinis et divitiarum victor, tantum 
modo gloriae avidus. 

Sed is natus et omnem pueritiam Arpini altus, ubi pri- 3 
mum aetas militiae patiens fuit, stipendiis faciundis, non 
Graecá facundià neque urbanis munditiis sese exercuit: ita 
inter artis bonas integrum ingenium brevi adolevit. Ergo, 4 
ubi primum tribunatum militarem ۵ populo petit, plerisque 
faciem eius ignorantibus, factis notus per ommis tribus decla- 
ratur. Deinde ab eo magistratu alium, post alium sibi pepe- 5 
rit, semperque in potestatibus eo modo agitabat, ut ampliore, 
quam gerebat, dignus haberetur. Tamen is ad id locorum 6 
talis vir (nam postea ambitione praeceps datus est) consu- 
latum appetere non audebat. Etiam tum alios magistratus 
plebs, consulatum nobilitas inter se per manus tradebat. No- 7 
vos nemo tam clarus neque tam egregiis factis erat, quin 
indignus illo honore et is quasi pollutus haberetur. 

Igitur ubi Marius haruspicis dicta eodem intendere videt,64.1 
quo cupido animi hortabatur, ab Metello petundi gratià mis- 
sionem rogat. Cui quamquam virtus, gloria atque alia optanda 
bonis superabant, tamen inerat contemptor animus et superbia, 
commune nobilitatis malum. Itaque primum, commotus inso- 2 
lita re, mirari eius consilium et quasi per amicitiam monere, 
ne tam prava inciperet neu super fortunam animum gereret: 
non omnia omnibus cupiunda esse, debere illi res suas satis 
placere: postremo caveret id petere a populo Romano, quod 
illi iure negaretur. Postquam haec atque alia talia dixit neque 
animus Mari flectitur, respondit, ubi primum potuisset per ne- 
gotia publica, facturum sese, quae peteret. Ac postea saepius 4 

eadem postulanti fertur dixisse: ne festimaret abire: satis ma- 
ture ilum cum filio suo consulatum petiturum. Is eo tempore 
contubernio patris ibidem militabat, annos natus circiter vi- 
ginti. Quae res Marium cum pro honore, quem affectabat, 
tum contra Metellum vehementer accenderat. lta cupidine 
atque ira, pessumis consultoribus, grassari: neque facto ullo 
neque dicto abstinere, quod modo ambitiosum foret; milites, 
quibus in hibernis praeerat, laxiore imperio quam antea ha- 
bere; apud negotiatores, quorum magna multitudo Uticae erat, 
criminose simul et magnifice de bello loqui: dimidia 8 
exercitus si sibi permitteretur, paucis diebus Iugurtham in ca- 
tenis habiturum; ab imperatore consulto trahi, quod homo ina- 
nis et regiae superbiae imperio nimis gauderet. Quae omnia 
illis eo firmiora videbantur, quia diuturnitate belli res fami- 
liaris corruperant et animo cupienti nihil satis festinatur. 
Erat praeterea in exercitu nostro Numida quidam, nomine 
Gauda, Mastanabălis filius, Masinissae nepos, quem Micipsa 
testamento secundum herédem scripserat, morbis confectus et 
ob eam causam mente paulum imminutà. Cui Metellus petenti, 
more regum ut sellam iuxta poneret, item postea custodiae 
causà turmam equitum Romanorum, utrumque negaverat: hono- 
rem, quod eorum more foret, quos populus Romanus reges 
appellavisset, praesidium, quod contumeliosum in eos foret, 
si equites Romani satellites Numidae traderentur. Hunc Ma- 
rius anxium aggreditur atque hortatur, ut contumeliarum in 
imperatorem cum suo auxilio poenas petat; hominem ob mor- 
bos animo parum valido secunda oratione extollit: illum regem, 
ingentem virum, Masinissae nepotem. esse; si Tugurtha captus 
aut occisus foret, imperium Numidiae sime mora habiturum; 
id adeo mature posse evenire, si ipse consul ad id bellum 
missus foret. Itaque et illum et equites Romanos, milites et 
negotiatores, alios ipse, plerosque pacis spes impellit, uti Ro- 

mam ad suos necessarios aspere in Metellum de bello scri- 
bant, Marium imperatorem poscant. Sic illi multis a morta- 
libus honestissuma suffragatione consulatus petebatur; simul 
ea tempestate plebs, nobilitate fusa per legem Mamiliam, 
novos extollebat. Ita Mario cuncta procedere. 

Interim Iugurtha, postquam, omissa deditione, bellum ۱-1 


تر 


cipit, cum magna cura parare omnia, festinare, cogere exer- 
citum; civitates, quae ab se defecerant, formidine aut osten- 
tando praemia affectare, communire suos locos, arma, tela 
aliaque, quae spe pacis amiserat, reficere aut commercari; 
servitia Romanorum allicere et eos ipsos, qui in praesidiis 
erant, pecunià temptare: prorsus nihil intactum neque quietum 
pati, cuncta agitare. 

Igitur Vagenses, quo Metellus initio, Iugurtha pacificante, 
praesidium imposuerat, fatigati regis suppliciis neque antea 
voluntate alienati, principes civitatis inter se coniürant; nam 
volgus, uti plerumque solet, et maxume Numidarum, ingenio 
mobili, seditiosum atque discordiosum erat, cupidum novarum 
rerum, quieti et otio advorsum. Dein, compositis inter se re- 
bus, in diem tertium constituunt, quod is festus celebratusque 
per omnem Africam ludum et lasciviam magis quam formi- 
dinem ostentabat. Sed ubi tempus fuit, centuriones tribu- 
nosque militaris et ipsum praefectum oppidi, T. Turpilium 
Silanum, alius alium domos suas invitant; eos omnis praeter 
Turpilium inter epulas obtruncant; postea milites palantis, 
inermos, quippe in tali die ac sine imperio, aggrediuntur. 
Idem plebes facit, pars edocti ab nobilitate, alii studio talium 
rerum incitati, quis, acta consiliumque ignorantibus, tumul- 

tus ipse et res novae satis placebant. Romani milites, im- 
proviso metu incerti ignarique, quid potissumum facerent, 
trepidare: arce oppidi, ubi signa et scuta erant, praesidium 
hostium, portae ante clausae fuga prohibebant; ad hoc muli- 
eres puerique pro tectis aedificiorum saxa et alia, quae lo- 
cus praebebat, certatim mittere. Ita neque caveri anceps ma- 
lum, neque a fortissumis infirmissumo generi resisti posse: 
iuxta boni malique, strenui et imbelles inulti obtruncari. In 
ea tanta asperitate, saevissumis Numidis et oppido undique 
clauso, Turpilius praefectus unus ex omnibus Italicis intac- 
tus profügit. Id misericordiane hospitis an pactione aut casu 
ita evenerit, parum comperimus, nisl, quia illi in tanto malo 
turpis vita integrà famà potior fuit, improbus intestabilisque 
videtur. 

Metellus, postquam de rebus Vagae actis comperit, pau- 
lisper maestus ex conspectu abit; deinde, ubi ira et aegritudo 
permixta sunt, cum maxuma cura ultum ire iniurias festinat. 
Legionem, cum qua hiemabat, et quam plurumos potest Nu- 
midas equites pariter cum occasu solis expeditos educit et 
postero die cireiter horà tertià pervénit in quandam planitiem, 
locis paulo superioribus circumventam. Ibi milites, fessos iti- 
neris magnitudine et iam abnuentis omnia, docet oppidum 
Vagam non amplius mille passuum abesse: decere illos reli- 
quom laborem aequo animo pati, dum pro civibus suis, viris 
fortissumis aique miserrumis, poenas caperent; praeterea prae- 
dam benigne ostentat. Sic animis eorum arrectis, equites in 
primo late, pedites quam  artissume ire et signa occultare 
lubet. Vagenses, ubi animum advortere ad se vorsum exerci- 
tum pergere, primo, uti erat res, Metellum esse rati, portas 
clausere, deinde, ubi neque agros vastari et eos, qui primi 
aderant, Numidas equites vident, rursum lugurtham arbitrati, 
cum magno gaudio obvii procedunt. Equites peditesque, repente 

signo dato, alii volgum, effusum oppido, caedere, alii ad por- 
tas festinare, pars turris capere: ira atque praedae spes am- 
plius quam ]lassitudo posse. Ita Vagenses biduom modo ex 3 
perfidia laetati: civitas magna et opulens cuncta poenae aut 
praedae fuit. Turpilius, quem praefectum oppidi unum ex 4 
omnibus profugisse supra ostendimus, iussus a Metello cau- 
sam dicere, postquam sese parum expurgat, condemnatus 


verberatusque capite poenas solvit; nam is civis ex Latio 
erat. 

Per idem tempus Bomilear, cuius impulsu Iugurtha 0601-01 
tionem, quam metu deseruit, inceperat, suspectus regi et ipse 
eum suspiciens, novas res cupere, ad perniciem eius dolum 
quaerere, die noctuque fatigare animum; denique omnia temp- 2 
tando socium sibi adiungit Nabdalsam, hominem nobilem, ma- 
‘gnis opibus, clarum acceptumque popularibus suis, qui plerum- 
que seorsum ab rege exercitum ductare et omnis res exsequi 
solitus erat, quae Iugurthae fesso aut maioribus 00 
superaverant: ex quo illi gloria opesque inventae. Igitur utri- 3 
usque consilio dies insidiis statuitur; cetera, uti res posceret, 
ex tempore parari placuit. Nabdalsa ad exercitum profectus, 4 
quem inter hiberna Romanorum iussus habebat, ne ager, inul- 
tis hostibus, vastaretur. Is postquam, magnitudine facinoris 5 
perculsus, ad tempus non venit metusque rem impediebat, 
Bomilear, simul cupidus incepta patrandi et timore soci an- 
xius, ne, omisso vetere consilio, novom quaereret, litteras ad 
eum per homines fidelis mittit; in quis mollitiam socordiam- 
que viri accusare, testari deos, per quos iuravisset, monere, 
ne praemia Metelli in pestem convorteret: Iugurthae exitium 
adesse; ceterum suane an Metelli virtute periret, id modo agi- 

tari: proinde reputaret cum animo suo, praemia an cruciatum 
mallet. Sed cum eae litterae allatae, forte Nabdalsa exercito 
corpore fessus in lecto quiescebat, ubi, cognitis Bomilcaris 
verbis, primo cura, deinde, uti aegrum animum solet, som- 
nus cepit. Erat ei Numida quidam negotiorum curator, fidus 
acceptusque et omnium consiliorum, nisi novissumi, particeps. 
Qui postquam allatas litteras audivit et, ex consuetudine ra- 
tus operà aut ingenio suo opus esse, in tabernaculum introiit, 
dormiente illo epistulam, super caput in pulvino temere posi- 
tam, sumit ac perlégit, dein propere, cognitis insidiis, ad re- 
gem pergit. Nabdalsa paulo post experrectus, ubi neque epi- 
stulam repperit et rem omnem, uti acta erat, cognovit, primo 
indicem persequi conatus, postquam id frustra fuit, Iugur- 
tham placandi gratia accedit; dicit, quae ipse paravisset fa- 
cere, perfidià clientis sui praeventa; lacrumans obtestatur per 
amicitiam perque sua antea fideliter acta, ne super tali sce- 
lere suspectum sese haberet. Ad ea rex, aliter atque animo 
gerebat, placide respondit. Bomilcare aliisque multis, quos 
Socios insidiarum cognoverat, interfectis, iram oppresserat, ne 
qua ex eo negotio seditio oreretur. Neque post id locorum 
Iugurthae dies aut nox ulla quieta fuit: neque loco neque 
mortali cuiquam aut tempori satis credere, civis hostisque 
iuxta metuere, circumspectare omnia et omni strepitu pave- 
Scere, alio atque alio loco, saepe contra decus regium, noctu 
requiescere, interdum somno excitus, arreptis armis, tumul- 
tum facere: ita formidine quasi vecordia exagitari. 

Igitur Metellus, ubi de casu Bomilcaris et indicio pate- 
facto ex perfugis cognovit, rursus tamquam ad integrum bel- 

lum cuncta parat festinatque. Marium, fatigantem de profec- 2 
tione, simul et invitum et offensum sibi parum idoneum ra- 
tus, domum dimittit. 

Et Romae plebes, litteris, quae de Metello ac Mario mis- 3 
sae erant, cognitis, volenti animo de ambobus acceperant. 
Imperatori nobilitas, quae antea decori fuit, invidiae esse; at 4 
illi alteri generis humilitas favorem addiderat. Ceterum in 
utroque magis studia partium quam bona aut mala sua mo- 
derata. Praeterea seditiosi magistratus volgum  exagitare, 5 
Metellum omnibus contionibus capitis arcessere, Mari virtu- 
tem in maius celebrare. Denique plebes sic accensa, uti 6 
opifices agrestesque omnes, quorum res fidesque in manibus 
sitae erant, relictis operibus, frequentarent Marium et sua 
necessaria post illius honorem ducerent. Ita, perculsa nobili- 7 
tate, post multas tempestates novo homini consulatus manda- 
tur. Et postea populus, a tribuno plebis T. Manlio Mancino 


rogatus, quem vellet cum Iugurtha bellum gerere, frequens 
Marium iussit. 


Tomda Memeaaa nads IOwypmom u 0381116 1 


Eodem tempore Iugurtha, amissis amicis, quorum pleros-74.1 
que ipse necaverat, ceteri formidine, pars ad Romanos, alii 
ad regem Bocchum profugerant, cum neque bellum geri sine 
administris posset et novorum fidem in tanta perfidia vete- 
rum experiri periculosum duceret, varius incertusque agita- 
bat. Neque illi res neque consilium aut quisquam hominum 
satis placebat: itinera praefectosque in dies mutare, modo ad- 
vorsum hostis, interdum in solitudines pergere, saepe in fuga 
ac post paulo in armis spem habere, dubitare, virtuti an fidei 
popularium minus crederet: ita, quocumque intenderat, res 
advorsae erant. Sed inter eas moras repente sese Metellus 2 

cum exercitu ostendit. Numidae ab Iugurtha pro tempore 

3 parati instructique, dein proelium incipitur. Qua in parte rex 
pugnae affuit, ibi aliquamdiu certatum, ceteri eius omnes 
milites primo congressu pulsi fugatique. Romani signorum et 
armorum aliquanto numero, hostium paucorum potiti; nam 
ferme Numidis in omnibus proeliis magis pedes quam arma 
tuta sunt. 

154 15 fugà Iugurtha impensius modo rebus suis diffidens 
cum perfugis et parte equitatus in solitudines, dein Thalam 
pervenit, in oppidum magnum atque opulentum, ubi plerique 

2 thesauri filiorumque eius multus pueritiae cultus erat. Quae 
postquam Metello comperta sunt, quamquam inter Thalam 
flumenque proxumum in spatio milium quinquaginta loca arida 
atque vasta esse cognoverat, tamen spe patrandi belli, si eius 
oppidi potitus foret, omnis asperitates supervadere ac natu- 

3 ram etiam vincere aggreditur. Igitur omnia iumenta sarcinis 
levari iubet, nisi frumento dierum decem, ceterum utris modo 

4et alia aquae idonea portari. Praeterea conquirit ex agris 
quam plurumum potest domiti pecoris: eo imponit vasa cuius- 
que modi, sed pleraque lignea, collecta ex tuguriis Numida- 

5 rum; ad hoc finitumis imperat, qui se post regis fugam Me- 
tello dederant, quam plurumum quisque aquae portaret, diem 

6 locumque, ubi praesto forent, praedicit; ipse ex flumine, quam 
proxumam oppido aquam esse supra diximus, iumenta onerat. 

7 Eo modo instructus ad Thalam proficiscitur. Deinde, ubi ad 
id loci ventum, quo Numidis praeceperat, et castra posita 
munitaque sunt, tanta repente caelo missa vis aquae dicitur, 

8 ut ea modo exercitui satis superque foret. Praeterea comme- 
atus spe amplior, quia Numidae, sicuti plerique in nova de- 

9 ditione, officia intenderant. Ceterum milites religione pluvia 
magis usi, eaque res multum animis eorum addidit; nam rati 
sese dis immortalibus curae esse. Deinde postero die contra 

opinionem Iugurthae ad Thalam perveniunt. Oppidani, qui se 10 
locorum asperitate munitos crediderant, magna atque insolita 
re perculsi, nihilo segnius bellum parare; idem nostri facere. 
Sed rex, nihil iam infectum Metello credens, quippe qui om-76.1 
nia, arma, tela, locos, tempora, denique naturam ipsam, ce- 
teris imperitantem, industrià vicerat, cum liberis et magna 
parte pecuniae ex oppido noctu profugit. Neque postea in 
ullo loco amplius uno die aut una nocte moratus: simulabat 
sese negoti gratia properare; ceterum proditionem timebat, 
quam vitare posse celeritate putabat: nam (alia consilia per 
otium et ex opportunitate capi. At Metellus, ubi oppidanos 2 
proelio intentos, simul oppidum et operibus et loco munitum 
videt, vallo fossaque moenia circumvénit. Dein duobus locis و‎ 
ex copia maxume idoneis vineas agere, aggerem iacere et, 
super aggerem impositis turribus, opus et administros tutari. 
Contra haec oppidani festinare, parare: prorsus ab utrisque 4 
nihil reliquom fieri. Denique Romani, multo ante labore proe- 5 
lisque fatigati, post dies quadraginta, quam eo ventum erat, 
oppido modo potiti: praeda omnis ab perfugis corrupta. Ei 6 
postquam murum arietibus feriri resque suas afflictas vident, 
aurum atque argentum et alia, quae prima ducuntur, domum 
regiam comportant: ibi, vino et epulis onerati, illaque et do- 
mum et semet igni corrumpunt, et quas victi ab hostibus 
poenas metuerant, eas ipsi volentes pependere. 

Sed pariter cum capta Thala legati ex oppido Lepti ad77.1 
Metellum venerant orantes, uti praesidium praefectumque eo 
mitteret: Hamilcárem quendam, hominem nobilem, | factiosum, 
novis rebus studere, advorsum quem neque imperia magistra- 
tuum neque leges valerent; ni id festinaret, in summo periculo 

suam, salutem, illorum socios fore. Nam Leptitani iam inde a 
principio belli Iugurthini ad Bestiam consulem et postea Ro- 
mam miserant amicitiam societatemque rogatum. Deinde, ubi 
ea impetrata, semper boni fidelesque mansere et cuncta a 


2 


3 


4 Bestia, Albino Metelloque imperata nave fecerant. Itaque ab 


imperatore facile, quae petebant, adepti. Emissae eo cohortes 
Ligurum quattuor et C. Annius praefectus. 

Id oppidum ab Sidoniis conditum est, quos accepimus 
profugos ob discordias civilis navibus in eos locos venisse, 
ceterum situm inter duas Syrtis, quibus nomen ex re indi- 


78.1 


2 tum. Nam duo sunt sinus prope in extrema Africa, impáres 


magnitudine, pari naturà; quorum proxuma terrae praealta 
sunt, cetera, uti fors tulit, alta alia, alia in tempestate vadosa. 


3 Nam ubi mare magnum esse et saevire ventis coepit, limum 


harenamque et saxa ingentia fluctus trahunt: ita facies loco- 
rum cum ventis simul mutatur. Syrtes ab tractu mnominatae. 


4 Eius civitatis lingua modo convorsa conubio Numidarum, le- 


gum cultusque pleraque Sidonica; quae eo facilius retinebant, 


5 quod procul ab imperio regis aetatem agebant. Inter illos et 


frequentem Numidiam multi vastique loci erant. 

Sed quoniam in eas regiones per Leptitanorum negotia 
venimus, non indignum videtur egregium atque mirabile fa- 
cinus duorum Carthaginiensium memorare: eam rem nos lo- 


79.1 


2 cus admonuit. Qua tempestate Carthaginienses pleràque Africã 


imperitabant, Cyrenenses quoque magni atque opulenti fuere. 


3 Ager in medio harenosus, una specie: neque flumen neque 


mons erat, qui finis eorum discerneret. Quae res eos in magno 


4 diuturnoque bello inter se habuit. Postquam utrimque legio- 


62 


HI 201584 Cb 0 795-03 


nes, item classes saepe fusae fugataeque et alteri alteros 
aliquantum attriverant, veriti, ne mox victos victoresque de- 
fessos alius aggrederetur, per indutias sponsionem faciunt, 
uti certo die legati domo proficiscerentur: quo in loco inter 
se obvii fuissent, is communis utriusque populi finis haberetur. 
Igitur Carthagine duo fratres missi, quibus nomen Philaenis 5 
erat, maturavere iter pergere; Cyrenenses tardius iere. Id 
Socordiane an casu acciderit, parum cognovi. Ceterum solet 6 
in illis locis tempestas haud secus atque in mari retinere. 
Nam ubi per loca aequalia et nuda gignentium ventus coor- 
tus harenam humo excitavit, ea, magnà vi agitată, ora ocu- 
losque implere solet: ita prospectu impedito morari iter. Post- 7 
quam OCyrenenses aliquanto posteriores se esse vident et ob 
rem corruptam domi poenas metuunt, criminari Carthaginien- 
sis ante tempus domo digressos, conturbare rem, denique 
omnia malle quam victi abire. Sed cum Poeni aliam condi- 8 
cionem, tantum modo aequam, peterent, Graeci optionem 
Carthaginiensium faciunt, ut vel illi, quos finis populo suo 
peterent, ibi vivi obruerentur, vel eadem condicione sese, 
quem in locum vellent, processuros. Philaeni, condicione pro- 9 
bata, seque vitamque suam rei publicae condonavere: ita vivi 
obrüti. Carthaginienses in eo loco Philaenis fratribus aras con- 10 
secravere aliique illis domi honores instituti. Nunc ad rem redeo. 

Iugurtha, postquam, amissà Thalà, nihil satis firmum contra 80.: 
Metellum putat, per magnas solitudines cum paucis profectus, 
pervénit ad Gaetulos, genus hominum ferum incultumque et 
eo tempore ignarum nominis Romani. Eorum multitudinem 2 
in unum cogit ae paulatim consuefácit ordines habere, signa 
sequi, imperium observare, item alia militaria facere. Prae- 3 

terea regis Bocchi proxumos magnis muneribus et maioribus 
promissis ad studium sui perducit, quis adiutoribus regem 
aggressus impellit, uti advorsus Romanos bellum incipiat. 
Id eà gratià facilius proniusque fuit, quod Bocchus initio 
huiusce belli legatos Romam miserat foedus et amicitiam 
petitum, quam rem opportunissumam incepto bello pauci im- 
pediverant, caeci avaritià, quis omnia honesta atque inhone- 
sta vendere mos erat. Et iam antea Iugurthae filia Bocchi 
nupserat. Verum ea necessitudo apud Numidas Maurosque 
levis ducitur, quia singuli, pro opibus quisque, quam  pluru- 
mas uxores, denas alii, alii pluris habent, sed reges eo am- 
plius. Ita animus multitudine distrahitur: nullà pro socià ob- 
tinet, pariter omnes viles sunt. 

Igitur in locum ambobus placitum exercitus conveniunt. 
Ibi, fide data et accepta, Iugurtha Bocchi animum oratione 
accendit: Romanos iniustos, profunda avaritia, communis om- 
nium hostis esse; eandem illos causam belli cum 1066۸0 ha- 
bere, quam secum et cum alis gentibus, lubidinem mperitandi, 
quis omnia regna advorsa sint; tum sese, paulo ante Cartha- 
giniensis, item regem Persen, post uti quisque opulentissumus 
videatur, ita Romanis hostem fore. Eis atque aliis talibus 
dictis ad Cirtam oppidum iter constituunt, quod ibi Metellus 
praedam captivosque et impedimenta locaverat. Ita Iugurtha 
ratus aut capta urbe operae pretium fore, aut, si dux Ro- 
manus auxilio suis venisset, proelio sese certaturos. Nam 
callidus id modo festinabat, Bocchi pacem imminuere, ne mo- 
ras agitando aliud quam bellum mallet. 

Imperator, postquam de regum societate cognovit, non 
temere neque, uti saepe iam, victo Iugurtha, consueverat, 


64 


81.: 


to 


82. 


Aum 


—— 


III. BOHHA 065 9 82.2— 83.3 


omnibus locis pugnandi copiam facit; ceterum haud procul 
ab Cirta, castris munitis, reges opperitur, melius esse ratus, 
cognitis Mauris, quoniam is novos hostis accesserat, ex com- 
modo pugnam facere. 


Interim Romā per litteras certior fit provinciam Numi- 2 


diam Mario datam; nam consulem factum ante acceperat. 
Quibus rebus supra bonum aut honestum perculsus, neque 
lacrumas tenere neque moderari linguam: vir egregius in 


alis artibus nimis molliter aegritudinem pati. Quam rem.s 


alii in superbiam vortebant, alii bonum ingenium contumelià 
accensum esse, multi quod iam parta victoria ex manibus 
eriperetur. Nobis satis cognitum est ilum magis honore Mari 
quam iniurià suà excruciatum neque tam anxie laturum 
fuisse, si adempta provincia alii quam Mario traderetur. 


Igitur, eo dolore impeditus et quia stultitiae videbatur 83.1 


alienam rem periculo suo curare, legatos ad Boechum mit- 
tit postulatum, ne sine causa hostis populo Romano fieret: 
habere twm magnam copiam societatis amicitiaeque 7 
dae, quae potior bello esset, et quamquam. opibus suis confide- 
ret, tamen non debere incerta pro certis mutare. Omne bellum 
sumi facile, ceterum aegerrume desinere; mon im eiusdem po- 
testate initium eius et finem esse; incipere cuwis, etiam ignavo, 
licere, deponi, cwm victores velint. Proinde sibi regnoque suo 
consuleret neu florentis res suas cum Iugurthae perditis mi- 
sceret. Ad ea rex satis placide verba facit: sese pacem cupere, 
sed Iugurthae fortunarum misereri; si eadem illi copia fieret, 
omnia conventura. Rursus imperator contra postulata Bocchi 
nuntios mittit: ille probare partim, alia abnuere. Eo modo, 
saepe ab utroque missis remissisque nuntiis, tempus proce- 
dere et ex Metelli voluntate bellum intactum trahi. 

At Marius, ut supra diximus, cupientissuma plebe consul 
factus, postquam ei provinciam Numidiam populus iussit, an- 
tea iam infestus nobilitati, tum vero multus atque ferox in- 
stare, singulos modo, modo univorsos laedere: dictitare sese 
consulatum ex victis illis spolia cepisse, alia praeterea ma- 
gnifica pro se et illis dolentia. Interim, quae bello opus erant, 
prima habere: postulare legionibus supplementum, auxilia a 
populis et regibus sociisque arcessere, praeterea ex Latio 
fortissumum quemque, plerosque militiae, paucos fama cogni- 
tos accire et ambiundo cogere homines emeritis stipendiis 
secum proficisci. Neque illi senatus, quamquam advorsus erat, 
de ullo negotio abnuere audebat; ceterum supplementum etiam 
laetus decreverat, quia neque plebi militia volenti putabatur 
et Marius aut belli usum aut studia volgi amissurus. Sed 
ea res frustra sperata: tanta lubido cum Mario eundi pleros- 
que invaserat. Sese quisque praedà locupletem fore, victorem 
domum rediturum, alia huiusce modi animis trahebant, et 
eos non paulum oratione sua Marius arrexerat. Nam post- 
quam, omnibus, quae postulaverat, decretis, milites scribere 
volt, hortandi causa simul et nobilitatem, uti consueverat, 
exagitandi contionem populi advocavit. Deinde hoc modo dis- 
seruit: 

«Scio ego, Quirites, plerosque non eisdem artibus impe- 
«rium ۵ vobis petere et, postquam adepti sunt, gerere: primo 
«jindustrios, supplices, modicos esse, dein. per ignaviam et 
«superbiam aetatem agere. Sed mihi contra ea videtur: nam, 
«quo pluris est univorsa res publica quam consulatus aut prae- 
«tura, eo maiore cura illam administrari quam haec peti debere. 

«Neque me fallit, quantum cum maxumo beneficio vostro 
«negoti sustineam. Bellum parare simul et aerario parcere, 
«cogere ad militiam eos, quos nolis offendere, domi forisque 
«omnia curare et ea agere inter invidos, occursantis, factio- 
«Sos—opinione, Quirites, asperius est. Ad hoc, alii si deli- 
«quere, vetus nobilitas, maiorum fortia facta, cognatorum et 
«affinium opes, multae clientelae, omnia haec praesidio as- 
«sunt; mihi spes omnes in memet sitae, quas necesse est 
«virtute et innocentia tutari: nam alia infirma sunt. Et illud 
«intellego, Quirites, omnium ora in me convorsa esse, aequos 
«bonosque favere (quippe mea bene facta rei publicae proce- 
«dunt), nobilitatem locum invadundi quaerere. Quo mihi 
«acrius annitundum est, uti neque vos capiamini et illi fru- 
«stra sint. Ita ad hoc aetatis a pueritia fui, uti omnis labo- 
«res et pericula consueta habeam. Quae ante vostra benefi- 
«cia gratuito faciebam, ea uti, accepta mercede, deseram, 
«non est consilium, Quirites. Illis difficile est in potestatibus 
«temperare, qui per ambitionem sese probos simulavere; mihi, 
«qui omnem aetatem in optumis artibus egi, bene facere iam 
«ex consuetudine in naturam vortit. 

«Bellum me gerere cum Iugurtha iussistis, quam rem 
«nobilitas aegerrume tulit. Quaeso, reputate cum animis vo- 
«stris, num id mutare melius sit, si quem ex illo globo no- 
«bilitatis ad hoc aut aliud tale negotium mittatis, hominem 
«veteris prosapiae ac multarum imaginum et nullius stipendi: 
«scilicet ut in tanta re ignarus omnium trepidet, festinet, 
«sumat aliquem ex populo monitorem offici sui. Ita plerum- 
«que evénit, ut, quem vos imperare iussistis, is imperatorem 
«alium quaerat. Atque ego scio, Quirites, qui, postquam con- 
«sules facti sunt, et acta maiorum et Graecorum militaria 
«praecepta legere coeperint: praeposteri homines; nam ge- 
«rere quam fieri tempore posterius, re atque usu prius est, 

«Comparate nunc, Quirites, cum illorum superbià me, homi- 
«nem novom. Quae illi audire aut legere solent, eorum par- 
«tem vidi, alia egomet gessi: quae illi litteris, ea ego mili- 
«tando didici. Nunc vos existumate, facta an dicta pluris 
«sint. Contemnunt novitatem meam, ego illorum ignaviam: 
«mihi fortuna, illis probra obiectantur. Quamquam ego na- 
«turam unam et communem omnium existumo, sed fortissu- 
«mum quemque generosissumum. Ac si iam ex patribus Al- 
«bini aut Bestiae quaeri posset, mene an illos ex se gigni 
«maluerint, quid responsuros creditis, nisi sese liberos quam 
«optumos voluisse? Quod si iure me despiciunt, faciant idem 
«maioribus suis, quibus, uti mihi, ex virtute nobilitas coepit. 
«Invident honori meo: ergo invideant labori, innocentiae, 
«periculis etiam meis, quoniam per haec illum cepi. Verum 
«homines, corrupti superbià, ita aetatem agunt, quasi vostros 
«honores contemnant; ita hos petunt, quasi honeste vixerint. 
«Ne illi falsi sunt, qui divorsissumas res pariter exspectant, 
«ignaviae voluptatem et praemia virtutis. Atque etiam, cum 
«apud vos aut in senatu verba faciunt, pleraque oratione 
«maiores suos extollunt: eorum fortia facta memorando cla- 
«riores sese putant. Quod contra est. Nam quanto illorum 
«vita praeclarior, tanto horum socordia flagitiosior. Et pro- 
«fecto ita se res habet; maiorum gloria posteris quasi lumen 
«est neque bona neque mala eorum in occulto patitur. Huius- 
«ce rei ego inopiam fateor, Quirites; verum, id quod multo 
«praeclarius est, meamet facta mihi dicere licet. Nunc vide- 
«te, quam iniqui sint. Quod ex aliena virtute sibi arrogant, 
«id mihi ex mea non concedunt, scilicet quia imagines non 
«habeo et quia mihi nova nobilitas est, quam certe pepe- 
«risse melius est quam acceptam corrupisse. 

«Equidem ego non ignoro, si iam mihi respondere velint, 
«abunde illis facundam et compositam orationem fore. Sed 

«in vostro maxumo beneficio cum omnibus locis me vosque 
«maledictis lacerent, non placuit reticere, ne quis modestiam 
«jn conscientiam duceret. Nam me quidem ex animi mei 27 
«sententia nulla oratio laedere potest: quippe vera necesse 
«est bene praedicent, falsa vita moresque mei superant. Sed 28 
«quoniam vostra consilia accusantur, qui mihi summum ho- 
«norem et maxumum negotium imposuistis, etiam atque etiam 
«reputate, num eorum paenitendum sit. Non possum fidei 29 
«causa imagines neque triumphos aut consulatus maiorum 
«meorum ostentare, at, si res postulet, hastas, vexillum, 
«phaléras, alia militaria dona, praeterea cicatrices advorso 
«corpore. Hae sunt meae imagines, haec nobilitas, non here- 80 
«ditate relicta, ut illa illis, sed quae ego meis plurumis la- 
«boribus et periculis quaesivi. Non sunt composita verba 31 
«mea; parvi id facio: ipsa se virtus satis ostendit; illis arti- 
«ficio opus est, ut turpia facta oratione tegant. Neque litte- 32 
«ras Graecas didici: parum placebat eas discere, quippe quae 
«ad virtutem doctoribus nihil profuerant. At illa multo op- 33 
«tuma rei publieae doctus sum: hostem ferire, praesidium 
«agitare, nihil metuere nisi turpem famam, hiemem et aesta- 
«tem iuxta pati, humi requiescere, eodem tempore inopiam 
«et laborem tolerare. His ego praeceptis milites hortabor 34 
«neque illos arte colam, me opulenter, neque gloriam meam, 
«laborem illorum faciam. Hoc est utile, hoc civile imperium. 35 
«Namque cum tute per mollitiem agas, exercitum supplicio co- 
«gere, id est dominum, non imperatorem esse. Haec atque talia 36 
«maiores vostri faciundo seque remque publicam celebravere. 
«Quis nobilitas freta, ipsa dissimilis moribus, nos, illorum 37 
«aemulos, contemnit et omnis honores non ex merito, sed 
«quasi debitos a vobis repétit. Ceterum homines superbissumi 38 
«procul errant. Maiores eorum omnia, quae licebat, illis reli- 
«quere, divitias, imagines, memoriam sui praeclaram; virtu- 

«tem non reliquere neque poterant: ea sola neque datur dono 
«neque accipitur. Sordidum me et incultis moribus aiunt, 
«quia parum scite convivium exorno neque histrionem ullum, 
«neque pluris preti coquom quam vilicum habeo. Quae mihi 
«]ubet confiteri, Quirites. Nam ex parente meo et ex aliis 
«sanctis viris ita accepi: mwnditias mulieribus, viris laborem 
«convenire, omnibusque bonis oportere plus gloriae quam divi- 
«tiarum esse: arma, non supellectilem decori esse. Quin ergo, 
«quod iuvat, quod carum aestumant, id semper faciant: 
«ament, potent; ubi adulescentiam habuere, ibi senectutem 
«agant, in conviviis, dediti ventri: sudorem, pulverem et 
«alia talia relinquant nobis, quibus illa epulis 8۵ 
«sunt. Verum non ita est. Nam ubi se flagitiis dedeco- 
«ravere turpissumi viri, bonorum praemia ereptum eunt. 
«Ita iniustissume luxuria et ignavia, pessumae artes, illis, 
«qui coluere eas, nihil officiunt, rei publicae innoxiae cladi sunt. 

«Nunc, quoniam illis, quantum mei mores, non illorum 
«flagitia poscebant, respondi, pauca de re publica loquar. 
«Primum omnium de Numidia bonum habete animum, Qui- 
«rites. Nam quae ad hoc tempus Iugurtham tutata sunt, 
«omnia removistis, avaritiam, imperitiam atque superbiam. 
«Deinde exercitus ibi est, locorum sciens, sed mehercule 
«magis strenuus quam felix. Nam magna pars eius avaritià 
«aut temeritate ducum attrita est. Quam ob rem vos, qui- 
«bus militaris aetas est, annitimini mecum et capessite rem 
«publicam, neque quemquam ex calamitate aliorum aut impe- 
«ratorum superbia metus ceperit. Egomet in agmine aut in 
«proelio consultor idem et socius periculi vobiscum adero, 
«meque vosque in omnibus rebus iuxta geram. Et profecto, 
«dis iuvantibus, omnia matura sunt, victoria, praeda, laus. 
«Quae si dubia aut procul essent, tamen omnis bonos rei 
«publicae subvenire decebat. Etenim nemo ignavià immorta- 

«lis factus est, neque quisquam parens liberis, uti aeterni 
«forent, optavit, magis uti boni honestique vitam exigerent. 
«Plura dicerem, Quirites, si timidis virtutem verba adderent: 50 
«nam strenuis abunde dictum puto». 

Huiusce modi oratione habita, Marius, postquam plebis 86.1 
animos arrectos videt, propere commeatu, stipendio, armis 
alisque utilibus navis onerat; cum his ۸۵. Manlium legatum 
proficisci iubet. Ipse interea milites scribere, non more maio- 2 
rum neque ex classibus, sed uti cuiusque lubido erat, capite 
censos plerosque. Id factum alii inopià bonorum, alii per 3 
ambitionem consulis memorabant, quod ab eo genere cele- 
bratus auctusque erat, et homini, potentiam quaerenti, egen- 
tissumus quisque opportunissumus, cui neque sua cara, quippe 
quae nulla sunt, et omnia cum pretio honesta videntur. 

Igitur Marius, cum aliquanto maiore numero, quam de- 4 
cretum erat, in Africam profectus, paucis diebus Uticam 
advehitur. Exercitus ei traditur a P. Rutilio legato; nam 5 
Metellus conspectum Mari fugerat, ne videret ea, quae au- 
dita animus tolerare nequiverat. 

Sed consul, expletis legionibus cohortibusque auxiliariis,87.1 
in agrum fertílem et praedà onustum proficiscitur, omnia ibi 
capta militibus donat, dein castella et oppida, naturà et viris 
parum munita, aggreditur, proelia multa, ceterum levia, 
alia aliis locis facere. Interim novi milites sine metu pu- 2 
gnae adesse, videre fugientis capi aut occidi, fortissumum 
quemque tutissumum, armis libertatem, patriam  parentes- 

8 que et alia omnia tegi, gloriam atque divitias quaeri. Sic 
brevi spatio novi veteresque coaluere et virtus omnium aequa- 
lis facta. 

4 At reges, ubi de adventu Mari cognoverunt, divorsi in 
locos difficilis abeunt. Ita Iugurthae placuerat, speranti mox 
effusos hostis invadi posse, Romanos, sicuti plerosque, remoto 
metu, laxius licentiusque futuros. 

88.1 Metellus, interea Romam profectus, contra spem suam 
laetissumis animis accipitur, plebi patribusque, postquam in- 
vidia decesserat, iuxta carus. 

2 Sed Marius impigre prudenterque suorum et hostium res 
pariter attendere: cognoscere, quid boni utrisque aut contra 
esset, explorare itinera regum, consilia et insidias eorum 
antevenire, nihil apud se remissum meque apud illos tutum 

3 pati. Itaque et Gaetulos et Iugurtham, ex sociis nostris prae- 
das agentis, saepe aggressus in itinere fuderat, ipsumque 

4regem haud procul ab oppido Cirta armis exuerat. Quae 
postquam gloriosa modo neque belli patrandi cognovit, sta- 
tuit urbis, quae viris aut loco pro hostibus et advorsum se 
opportunissumae erant, singulas circumvenire: iia lugurtham 
aut praesidiis nudatum, si ea pateretur, aut proelio certata- 

5 rum. Nam Bocchus nuntios ad eum saepe miserat: velle po- 

6 puli Romani amicitiam: ne quid ab se hostile timeret. Id si- 
mulaveritne, quo improvisus gravior accideret, an mobilitate 
ingeni pacem atque bellum mutare solitus, parum exploratum 

89.1 est. Sed consul, uti statuerat, oppida castellaque munita adire, 
partim vi, alia metu aut praemia ostentando avortere ab ho- 

2 stibus. Ac primo mediocria gerebat, existumans lugurtham 

3 ob suos tutandos in manus venturum. Sed ubi illum procul 
abesse et aliis negotiis intentum accepit, maiora et magis 
aspera aggredi tempus visum est. 

Erat inter ingentis solitudines oppidum magnum atque 
valens, nomine Capsa, cuius conditor Hercules Libys memo- 
rabatur. Eius cives apud Iugurtham immunes, levi imperio 
et ob ea fidelissumi habebantur, muniti advorsum hostis non 
moenibus modo et armis atque viris, verum etiam multo 
magis locorum asperitate. Nam, praeter oppido propinqua, 
alia omnia vasta, inculta, egentia aquae, infesta serpentibus, 
quarum vis, sicuti omnium ferarum, inopià cibi acrior; ad 
1106 natura serpentium, ipsa perniciosa, siti magis quam alia 
re accenditur. Eius potiundi Marium maxuma cupido invase- 
rat, cum propter usum belli, tum quia res aspera videbatur 
et Metellus oppidum 'Thalam magna 810715 ceperat, haud 
dissimiliter situm munitumque, nisi quod apud Thalam non 
longe a moenibus aliquot fontes erant, Capsenses unà modo 
atque eà intra oppidum iugi aquà, ceterà pluvià utebantur. 
Id ibique et in omni Africa, quae procul a mari ineultius 
agebat, eo facilius tolerabatur, quia Numidae plerumque lacte 
et ferina carne vescebantur et neque salem neque alia irri- 
tamenta gulae quaerebant: cibus illis advorsus famem atque 
sitim, non lubidini neque luxuriae erat. 


Igitur consul, omnibus exploratis, credo dis fretus (nam 1 


تا 


contra tantas difficultates consilio satis providere non pote- 
rat: quippe etiam frumenti inopià temptabatur, quia Numidae 
pabulo pecoris magis quam arvo student et, quodcumque 
natum fuerat, iussu regis in loca munita contulerant, ager 
autem aridus et frugum vacuos ea tempestate: nam aestatis 
extremum erat), tamen pro rei copià satis providenter exor- 
nat: pecus omne, quod superioribus diebus praedae fuerat, 
equitibus auxiliarlis agundum attribuit; A. Manlium legatum 
cum cohortibus expeditis ad oppidum Laris, ubi stipendium 

et commeatum locaverat, ire iubet dicitque se praedabun- 
dum post paucos dies eodem venturum. Sic incepto suo oc- 
cultato, pergit ad flumen Tanain. Ceterum in itinere cotidie 
pecus exercitui per centurias, item turmas aequaliter distri- 
buerat, et, ex coriis utres uti fierent, curabat; simul inopiam 
frumenti lenire et, ignaris omnibus, parare, quae mox usui 
forent; denique sexto die, cum ad flumen ventum est, ma- 
xuma vis utrium effecta. Ibi castris levi munimento positis, 
milites cibum capere atque, uti simul cum occasu solis egre- 
derentur, paratos esse iubet; omnibus sarcínis abiectis, aquà 
modo seque et iumenta onerare. Dein, postquam tempus vi- 
sum, castris egreditur noctemque totam itinere facto conse- 
dit; idem proxumà facit; dein tertià multo ante lucis adven- 
tum pervénit in locum tumulosum, ab Capsa non amplius 
duum milium intervallo, ibique quam occultissume potest cum 
omnibus copiis opperitur. Sed ubi dies coepit et Numidae, 
nihil hostile metuentes, multi oppido egressi, repente omnem 
equitatum et cum eis velocissumos pedites cursu tendere 
ad Capsam et portas obsidere iubet; deinde ipse intentus 
propere sequi neque milites praedari sinere. Quae postquam 
oppidani cognovere, res trepidae, metus ingens, malum im- 
provisum, ad hoc pars civium extra moenia in hostium po- 
testate coégére, uti deditionem facerent. Ceterum oppidum 
incensum, Numidae puberes interfecti, alii omnes venumdati, 
praeda militibus divisa. Id facinus contra ius belli non ava- 
ritià neque scelere consulis admissum, sed quia locus lIugur- 
thae opportunus, nobis aditu difficilis, genus hominum mo- 
bile, infidum, ante neque beneficio neque metu coércitum. 


Ocada u esamie ykpmnaenia 041035 proku 1 


Postquam tantam rem Marius sine ullo suorum incom- 
modo peregit, magnus et clarus antea, maior atque clarior 

haberi coepit. Omnia non bene consulta in virtutem trahe- 2 
bantur: milites, modesto imperio habiti simul et locuplētes, 

ad caelum ferre, Numidae magis quam mortalem timere, 

postremo omnes, socii atque hostes, credere illi aut mentem 

divinam esse aut deorum nutu cuncta portendi. 

Sed consul, ubi ea res bene evenit, ad alia oppida per- 3 
git, pauca, repugnantibus Numidis, capit, plura, deserta prop- 
ter Capsensium miserias, igni corrumpit: luctu atque caede 
omnia complentur. Denique, multis locis potitus, ac plerisque 4 
exercitu incruento, aliam rem aggreditur, non eàdem asperi- 
tate, qua Capsensium, ceterum haud secus difficilem. 

Namque haud longe a flumine Muluccha, quod Iugurthae 5 
Bocchique regnum diiungebat, erat inter ceteram planitiem 
mons 83608, mediocri castello satis patens, in immensum 
editus, uno perangusto aditu relicto; nam omnis natura velut 
opere atque consulto praeceps. Quem locum Marius, quod 6 
ibi regis thesauri erant, summa vi capere intendit. Sed ea 
res forte quam consilio melius gesta. Nam castello virorum 7 
atque armorum satis et magna vis frumenti et fons aquae; 
aggeribus turribusque et altis machinationibus locus impor- 
tunus; iter castellanorum angustum admodum, utrimque prae- 
cisum. Vineae cum ingenti periculo frustra agebantur; nam 8 
cum eae paulo processerant, igni aut lapidibus corrumpeban- 
tur; milites neque pro opere consistere propter iniquitatem 9 
loci neque inter vineas sine periculo administrare: optumus 
quisque cadere aut sauciari, ceteris metus augeri. At Marius,93.1 
multis diebus et laboribus consumptis, anxius trahere cum 
animo suo, omitteretne inceptum, quoniam frustra erat, an 
fortunam opperiretur, quà saepe prospere usus fuerat. 

Quae cum multos dies noctisque aestuans agitaret, forte 2 
quidam Ligus, ex cohortibus auxiliari miles gregarius, 
castris aquatum egressus, haud procul ab latere castelli, 

quod avorsum proeliantibus erat, animum advortit inter saxa 
repentis cocleas; quarum cum unam atque alteram, dein plu- 
res peteret, studio legundi paulatim prope ad summum mon- 
tis egressus est. Ubi postquam solitudinem intellexit, more 
ingeni humani cupido difficilia faciundi animum  adorta. Et 
forte in eo loco grandis ilex coaluerat inter saxa, paulum 
modo prona, deinde inflexa atque aucta in altitudinem, quo 
cuncta gignentium natura fert; cuius ramis modo, modo emi- 
nentibus saxis nisus Ligus in castelli planitiem pervenit, 
quod cuncti Numidae intenti proeliantibus aderant. Explora- 
tis omnibus, quae mox usui fore ducebat, eadem regreditur, 
non temere, uti ascenderat, sed temptans omnia et circum- 
spiciens. 

Itaque Marium propere adit, acta edocet, hortatur, ab 
ea parte, quà ipse ascenderat, castellum temptet; pollicetur 
sese itineris periculique ducem. Marius cum Ligure promissa 
eius cognitum ex praesentibus misit. Quorum uti cuiusque 
ingenium erat, ita rem difficilem aut facilem nuntiavere; 
consulis animus tamen paulum  arrectus. Itaque ex copia 
tubicimuum et cornicinum numero quinque quam velocissumos 
delegit et cum eis, praesidio qui forent, et quattuor centu- 
riones, omnisque Liguri parere iubet et ei negotio proxumum 
diem constituit. Sed ubi ex praecepto tempus visum, paratis 
compositisque omnibus, ad locum pergit. Ceterum illi, qui e 
centuriis erant, praedocti ab duce, arma ornatumque muta- 
verant: capite atque pedibus nudis, uti prospectus nisusque 
per saxa facilius foret; super terga gladii et scuta, verum 
ea Numidica ex coriis, ponderis gratià simul et offensa quo 
levius streperent. Igitur praegrediens Ligus saxa et si quae 
vetustae radices eminebant, laqueis vinciebat, quibus allevati 
milites facilius escenderent, interdum timidos insolentià iti- 
neris levare manu; ubi paulo asperior ascensus erat, singulos 

prae se inermos mittere, deinde ipse cum illorum armis se- 
qui; quae dubia nisu videbantur, potissumus temptare ac 
saepius eàádem ascendens descendensque, dein statim digre- 
diens, ceteris audaciam addere. Igitur diu multumque fati- 3 
gati tandem in castellum perveniunt, desertum ab ea parte, 
quod omnes, sicut aliis diebus, advorsum hostis aderant. 

Marius ubi ex nuntiis, quae Ligus egerat, cognovit, quam- 
quam toto die intentos proelio Numidas habuerat, tum vero, 
cohortatus milites et ipse extra vineas egressus, testudine 
acta, succedere et simul hostem tormentis sagittariisque et 
funditoribus eminus terrere. At Numidae, saepe antea vineis 4 
Romanorum subvorsis, item incensis, non castelli moenibus 
sese tutabantur, sed pro muro dies noctisque agitare, male- 
dicere Romanis ac Mario vecordiam obiectare, militibus no- 
stris Iugurthae servitium minari, secundis rebus feroces esse. 
Interim omnibus, Romanis hostibusque, proelio intentis, magna 5 
utrimque vi pro gloria atque imperio his, illis pro salute 
certantibus, repente a tergo signa canere: ac primo mulieres 
et pueri, qui visum processerant, fugere, deinde uti quisque 
muro proxumus erat, postremo cuncti, armati inermesque. 
Quod ubi accidit, eo acrius Romani instare, fundere ac ple- 6 
rosque tantum modo sauciare, dein super occisorum corpora 
vadere, avidi gloriae certantes murum petere, neque quem- 
quam omnium praeda morari. Sie forte correcta Mari teme- 7 
ritas gloriam ex culpa invenit. 

Ceterum, dum ea res geritur, L. Sulla quaestor cum magno95.1 
equitatu in castra venit, quos uti ex Latio et a sociis co- 
geret, Romae relictus erat. 

Sed quoniam nos tanti viri res admonuit, idoneum visum 2 
est de natura cultuque eius paucis dicere: neque enim alio 

loco de Sullae rebus dicturi sumus, et L. Sisenna, optume 
et diligentissume omnium, qui eas res dixere, persecutus, 
parum mihi libero ore locutus videtur. 

Igitur Sulla gentis patriciae nobilis fuit, familià prope 
iam exstinctà maiorum ignavià, litteris Graecis et Latinis 
iuxta eruditus, animo ingenti, cupidus voluptatum, sed glo- 
riae cupidior; otio luxurioso esse, tamen ab negotiis nunquam 
voluptas remorata, nisi quod de uxore potuit honestius con- 
suli; facundus, callidus et amicitià facilis, ad simulanda ne- 
gotia altitudo ingeni incredibilis; multarum rerum ac maxume 
pecuniae largitor. Atque illi, felicissumo omnium, ante civi- 
lem victoriam nunquam super industriam fortuna fuit, multi- 
que dubitavere, fortior an felicior esset; nam postea quae 
fecerit, incertum habeo, pudeat an pigeat magis disserere. 

Igitur Sulla, uti supra dictum est, postquam in Africam 
atque in castra Mari cum equitatu venit, rudis antea et 
ignarus belli, sollertissumus omnium in paucis tempestatibus 
factus est. Ad hoc milites benigne appellare, multis roganti- 
bus, aliis per se ipse dare beneficia, invitus accipere, sed ea 
properantius quam aes mutuum reddere, ipse ab nullo repe- 
tere, magis id laborare, ut illi quam plurumi deberent; ioca 
atque seria cum humillumis agere; in operibus, in agmine 
atque ad vigilias multus adesse, neque interim, quod prava 
ambitio solet, consulis aut cuiusquam boni famam laedere: 
tantum modo neque consilio neque manu priorem alium pati, 
plerosque antevenire. Quibus rebus et artibus brevi Mario 
militibusque earissumus factus. 

At Iugurtha, postquam oppidum Capsam aliosque locos 
munitos et sibi utilis, simul et magnam pecuniam amiserat, 


78 


96. 


97.1 


IIL. 2058۸ CB 0۰ 97.2—98.1 


ad Bocchum nuntios misit: quam primum in Nwmidiam copias 
adduceret: proeli faciundi tempus adesse. Quem ubi cunctari 2 
accepit et dubium belli atque pacis rationes trahere, rursus, 
uti antea, proxumos eius donis corrupit ipsique Mauro polli- 
cetur Numidiae partem tertiam, si aut Romani Africà ex- 
pulsi, aut, integris suis finibus, bellum compositum foret. Eo 3 
praemio illectus Bocchus cum magna multitudine Iugurtham 
accedit. 

Ita amborum exercitu coniuncto, Marium, iam in hiberna 
proficiscentem, vix decuma parte die reliqua, invadunt, rati 
noctem, quae iam aderat, et victis sibi munimento fore et, 
Si vicissent, nullo impedimento, quia locorum scientes erant, 
contra Romanis utrumque casum in tenébris difficiliorem fore. 
Igitur simul consul ex multis de hostium adventu cognovit 4 
et ipsi hostes aderant, et, prius quam exercitus aut instrui 
aut sarcinas colligere, denique ante quam signum aut impe- 
rium ullum accipere quivit, equites Mauri atque Gaetuli, non 
acie neque ullo more proeli, sed catervatim, uti quosque fors 
conglobaverat, in nostros incurrunt. 

Qui omnes, trepidi improviso metu ac tamen virtutis me- 
mores, aut arma capiebant aut capientis alios ab hostibus 
defensabant; pars equos escendere, obviam ire hostibus; pugna 
latrocinio magis quam proelio similis fieri: sine signis, sine 
ordinibus equites peditesque permixti cedere alii, alii obtrun- 
cari, multi, contra advorsos acerrume pugnantes, ab tergo 
cireumveniri; neque virtus neque arma satis tegere, quia 
hostes numero plures et undique circumfusi erant. Denique 
Romani veteres et ob ea scientes belli, si quos locus aut 
casus coniunxerat, orbis facere atque ita ab omnibus parti- 
bus simul tecti et instructi hostium vim sustentabant. 

Neque in eo tam aspero negotio Marius territus aut ma- 98.1 
gis quam antea demisso animo fuit, sed cum turma sua, 

quam ex fortissumis magis quam familiarissumis paraverat, 
vagari passim ac modo laborantibus suis succurrere, modo 
hostis, ubi confertissumi obstiterant, invadere; manu consu- 
lere militibus, quoniam imperare, conturbatis omnibus, non 
poterat. 

Iamque dies consumptus erat, cum tamen barbari nihil 
remittere atque, uti reges praeceperant, noctem pro se rati, 
acrius instare. Tum Marius ex copia rerum consilium trahit 
atque, uti suis receptui locus esset, collis duos propinquos 
inter se occupat, quorum in uno, castris parum amplo, fons 
aquae magnus erat, alter usui opportunus, quia magna parte 
editus et praeceps pauca munimenta quaerebat. Ceterum apud 
aquam Sullam cum equitibus noctem agitare iubet; ipse pau- 
latim dispersos milites, neque minus hostibus conturbatis, in 
unum contrahit, dein cunctos pleno gradu in collem subducit. 
Ita reges, loci difficultate coacti, proelio deterrentur, neque 
tamen suos longius abire sinunt, sed, utroque colle multitu- 
dine circeumdáto, effusi consedere. Dein, crebris ignibus fac- 
tis, plerumque noctis barbari more suo laetari, exsultare, 
strepere vocibus, et ipsi duces feroces, quia non fugerant, 
pro victoribus agere. Sed ea cuncta Romanis ex tenebris 
et editioribus locis facilia visu magnoque hortamento erant. 

Plurumum vero Marius imperitià hostium confirmatus, 
quam maxumum silentium haberi iubet, ne signa quidem, 
uti per vigilias solebant, canere; deinde, ubi lux adventabat, 
defessis iam hostibus ac paulo ante somno captis, de impro- 
viso vigiles, item cohortium, turmarum, legionum tubicines 
simul omnis signa canere, milites clamorem tollere atque 
portis erumpere iubet. Mauri atque Gaetuli, ignoto et horri- 
bili sonitu repente exciti, neque fugere neque arma capere, 
neque omnino facere aut providere quicquam poterant: ita 
cunctos strepitu, clamore, nullo subveniente, nostris instanti- 

bus, tumultu, formidine, terrore quasi vecordia ceperat. De- 
nique omnes fusi fugatique: arma et signa militaria pleraque 
capta, pluresque eo proelio quam omnibus superioribus inter- 
empti. Nam somno et metu insolito impedita fuga. 

Dein Marius, uti coeperat, in hiberna pergit; nam prop- 
ter commeatum in oppidis maritumis agere decreverat. Neque 
tamen victorià socors aut insolens factus, sed pariter atque 
in conspectu hostium quadrato agmine incedere. Sulla cum 
equitatu apud dextumos, in sinistra parte À. Manlius cum 
funditoribus et sagittariis, praeterea cohortis Ligurum cura- 
bat; primos et extremos cum expeditis manipulis tribunos 
locaverat; perfugae, minume cari et regionum scientissumi, 
hostium iter explorabant. Simul consul, quasi nullo imposito, 
omnia providere, apud omnis adesse, laudare et increpare 
merentis. Ipse armatus intentusque, item milites cogebat; 
neque secus, atque iter facere, castra munire, excubitum in 
portas cohortis ex legionibus, pro castris equites auxiliarios 
mittere, praeterea alios super vallum in munimentis locare, 
vigilias ipse circumire, non tam diffüdentià factum iri, quae 
imperavisset, quam uti militibus exaequatus cum imperatore 
labor volentibus esset. Et sane Marius illoque aliisque tem- 
poribus Iugurthini belli pudore magis quam malo exercitum 
coércebat: quod multi per ambitionem fieri aiebant, pars a 
pueritia consuetam duritiam et alia, quae ceteri miserias vo- 
cant, voluptati habuisse; nisi tamen res publica pariter ac 
Saevissumo imperio bene atque decóre gesta. 

Igitur quarto denique die haud longe ab oppido Cirta 
undique simul speculatores citi sese ostendunt, qua re hostis 

adesse intellegitur. Sed quia divorsi redeuntes alius ab alia 
parte atque omnes idem significabant, consul incertus, quo- 
nam modo aciem instrueret, nullo ordine commutato, advor- 
sum omnia paratus ibidem opperitur. Ita Iugurtham spes 
frustrata, qui copias in quattuor partis distribuerat, ratus ex 
omnibus aeque aliquos ab tergo hostibus venturos. 

Interim Sulla, quem primum hostes attigerant, cohortatus 
suos, turmatim et quam maxume confertis equis ipse aliique 
Mauros invadunt, ceteri, in loco manentes, ab iaculis eminus 
emissis corpora tegere et, si qui in manus venerant, obtruncare. 

Dum eo modo equites proeliantur, Bocchus cum pediti- 
bus, quos Volux, filius eius, adduxerat, neque in priore pugna, 
in itinere morati, affuerant, postremam Romanorum aciem 
invadunt. Tum Marius apud primos agebat, quod ibi Iugur- 
tha cum plurumis erat. Dein Numida, cognito Bocchi adventu, 
clam cum paucis ad pedites convortit. Ibi Latine (nam apud 
Numantiam loqui didicerat) exclàmat nostros frustra pugnare: 
paulo ante Marium sua manu interfectum. Simul gladium 
sanguine oblitum ostendere, quem in pugna, satis impigre 
occiso pedite nostro, cruentaverat. Quod ubi milites accepere, 
magis atrocitate rei quam fide nunti terrentur, simulque bar- 
bari animos tollere et in perculsos Romanos acrius incedere. 

lamque paulum a fuga aberant, cum Sulla, profligatis 
eis, quos, advorsum ierat, rediens ab latere Mauris incurrit. 
Bocchus statim avortitur. At Iugurtha, dum sustentare suos 
et prope iam adeptam victoriam retinere cupit, circumventus 
ab equitibus, dextra sinistra omnibus occisis, solus inter tela 
hostium vitabundus erumpit. Atque interim Marius, fugatis 
equitibus, accurrit auxilio suis, quos pelli iam acceperat. 
Denique hostes iam undique fusi. Tum spectaculum horribile 
in campis patentibus: sequi, fugere, occidi, capi; equi atque 
viri afflicti, ac multi, volneribus acceptis, neque fugere posse 

neque quietem pati, niti modo ac statim concidere; postremo 
omnia, quà visus erat, constrata telis, armis, cadaveribus, et 
inter ea humus infecta sanguine. 

Post ea loci consul, haud dubie iam victor, pervénit in 102.1 
oppidum Cirtam, quo initio profectus intenderat. Eo post 2 
diem quintum, quam iterum barbari male pugnaverant, legati 
a Boccho veniunt, qui regis verbis ab Mario petivere, duos 
quam fidissumos ad eum mitteret: velle de suo et de populi 
Romani commodo cum eis disserere. lle statim L. Sullam et 3 
A. Manlium ire iubet. Qui quamquam acciti ibant, tamen 
placuit verba apud regem facere, uti ingenium aut avorsum 
flecterent aut cupidum pacis vehementius accenderent. Ita- 4 
que Sulla, cuius facundiae, non aetati a Manlio concessum, 
pauca verba huiusce modi locutus: 

«Rex Bocche, magna laetitia nobis est, cum te, talem 5 
«virum, dei monuere, uti aliquando pacem quam bellum mal- 
«les neu te optumum cum pessumo omnium Iugurtha mi- 
«scendo commaculares, simul nobis demeres acerbam necessi- 
«tudinem, pariter te, errantem, atque illum sceleratissumum 
«persequi. Ad hoc populo Romano iam a principio imperi 6 
«melius visum amicos quam servos quaerere, tutiusque rati 
«volentibus quam coactis imperitare. Tibi vero nulla oppor- 7 
«tunior nostrà amicitià: primum, quia procul absumus, in quo 
«offensae minumum, gratia par ac si prope adessemus; dein, 
«quia parentis abunde habemus, amicorum neque nobis neque 
«cuiquam omnium satis fuit. Atque hoc utinam a principio و‎ 

«tibi placuisset: profecto ex populo Romano ad hoc tempus 
«multo plura bona accepisses, quam mala perpessus es. 

9 «Sed quoniam humanarum rerum Fortuna pleraque regit, 
«eui scilicet placuit et vim et gratiam nostram te experiri, 
«nunc, quando per illam licet, festina atque, uti coepisti, 

10 «perge. Multa atque opportuna habes, quo facilius errata 

11 «Officiis superes. Postremo hoc in pectus tuum demitte, nun- 
«quam populum Romanum beneficiis victum esse; nam bello 
«quid valeat, tute scis.» 

12 Ad ea Bocchus placide et benigne, simul pauca pro de- 
licto suo verba facit: se non hostili animo, sed ob regnum 

13 tutandum arma cepisse. Nam Numidiae partem, unde vi Tu- 
gurtham | expulerit, iure belli suam factam; eam vastari a 
Mario pati nequivisse. Praeterea, missis antea Romam legatis, 

14 repulsum ab amicitia. Ceterum vetera omittere ac tum, si per 

15 Marium liceret, legatos ad senatum missurum. Dein, copia 
facta, animus barbari ab amicis flexus, quos lugurtha, co- 
gnita legatione Sullae et Manli, metuens id, quod parabatur, 
donis corruperat. 

103.1 Marias, interea exercitu in hibernaculis composito, cum 
expeditis cohortibus et parte equitatus proficiscitur in loca 
sola obsessum turrim regiam, quo Iugurtha perfugas omnis 
praesidium imposuerat. 

2 Tum rursus Bocchus, seu reputando, quae sibi duobus 
proeliis venerant, seu admonitus ab aliis amicis, quos incor- 
ruptos Iugurtha reliquerat, ex omni copia necessariorum 
quinque delegit, quorum et fides cognita et ingenia validis- 

3 suma erant. Eos ad Marium ac deinde, si placeat, Romam 
legatos ire iubet; agundarum rerum et quocumque modo 

4 belli componundi licentiam ipsis permittit. Illi mature ad 
hiberna Romanorum proficiscuntur; deinde, in itinere a Gaetu- 
lis latronibus circumventi spoliatique, pavidi sine decore ad 

Sullam perfugiunt, quem consul, in expeditionem proficiscens, 

pro praetore reliquerat. Eos ille non pro vanis hostibus, uti 5 
meriti erant, sed accurate ac liberaliter habuit; qua re bar- 

bari et famam avaritiae Romanorum falsam et Sullam ob 

munificentiam in sese amicum rati. Nam etiam tum largitio 6 
multis ignota erat; munificus nemo putabatur, nisi pariter 

volens; dona omnia in benignitate habebantur. Igitur quae- 7 
stori mandata Bocchi patefaciunt; simul ab eo petunt, uti 

fautor consultorque sibi assit; copias, fidem, magnitudinem 

regis sui et alia, quae aut utilia aut benevolentiae esse cre- 

debant, oratione extollunt. Dein, Sulla omnia pollicito, docti, 

quo modo apud Marium, item apud senatum verba facerent, 

circiter dies quadraginta ibidem opperiuntur. 

Marius, ubi, infecto, quo intenderat, negotio, Cirtam re- 104.1 
dit et de adventu legatorum certior factus est, illosque et 
Sullam ab Utica venire iubet, item L. Billienum praeto- 
rem, praeterea omnis undique senatorii ordinis, quibuscum 
mandata Bocchi cognoscit. Legatis potestas Romam eundi 2 
fit ab consule, interea indutiae postulabantur. Ea Sullae et 
plerisque placuere; pauci ferocius decernunt, scilicet ignari 
rerum humanarum, quae, fluxae et mobiles, semper in advorsa 
mutantur. Ceterum Mauri, impetratis omnibus rebus, tres و‎ 
Romam profecti sunt cum Cn. Octavio Rusone, qui quaestor 
stipendium in Africam portaverat, duo ad regem redeunt. 
Ex eis Bocchus eum cetera, tum maxume benignitatem et 
studium Sullae lubens accepit. Romae legatis eius, postquam 4 
errasse regem et Iugurthae scelere lapsum deprecati sunt, 
amicitiam et foedus petentibus hoc modo respondetur: «Se- 5 
«natus et populus Romanus benefici et iniuriae memor esse 

«solet. Ceterum Boccho, quoniam paenitet, delicti gratiam 
«facit: foedus et amicitia dabuntur, cum meruerit.» 

Quis rebus cognitis, Bocchus per litteras a Mario petivit, 
uti Sullam ad se mitteret, cuius arbitratu de communibus 
negotiis consuleretur. 18 missus cum praesidio equitum atque 
peditum, item funditorum Balearium; praeterea iére sagittarii 
et cohors Paeligna cum velitaribus armis, itineris properandi 
causa, neque his secus atque aliis armis advorsus tela hostium, 
quod ea levia sunt, muniti. Sed in itinere quinto denique 
die Volux, filius Bocchi, repente in campis patentibus cum 
mille non amplius equitibus sese ostendit, qui, temere et 
effuse euntes, Sullae aliisque omnibus et numerum ampliorem 
vero et hostilem metum effciebant. Igitur se quisque expe- 
dire, arma atque tela temptare, intendere: timor aliquantus, 
sed spes amplior, quippe victoribus et advorsum eos, quos 
saepe vicerant. Interim equites exploratum praemissi rem, 
uti erat, quietam nuntiant. Volux adveniens quaestorem ap- 
pellat dicitque se à patre Boccho obviam illis simul et prae- 
sidio missum. Deinde eum et proxumum diem sine metu 
coniuneti eunt. Post, ubi castra locata et diei vesper erat, 
repente Maurus incerto voltu pavens ad Sullam accurrit di- 
citque sibi ex speculatoribus cognitum Iugurtham haud pro- 
cul abesse; simul, uti noctu clam secum profugeret, rogat 
atque hortatur. Ille animo feroci negat se totiens fusum 
ANumidam pertimescere: virtuti suorum. satis credere; etiam si 
certa pestis adesset, mansurum potius, quam, proditis, quos 
ducebat, turpi fuga incertae ac forsitan post paulo 0 

4 interiturae vitae parceret. Ceterum ab eodem monitus, uti 

noctu proficisceretur, consilium appröbat; ac statim milites 
cenatos esse in castris ignisque quam  creberrumos fieri, 
dein primà vigilià silentio egredi iubet. lamque, nocturno 5 
itinere fessis omnibus, Sulla pariter cum ortu solis castra 
metabatur, cum equites Mauri nuntiant Iugurtham circiter 
duum milium intervallo ante eos consedisse. Quod postquam 6 
auditum est, tum vero ingens metus nostros invadit: credere 
se proditos a Voluce et insidiis cireumventos. Ac fuere, qui 
dicerent manu vindicandum neque apud illum tantum scelus 
inultum relinquendum. At Sulla, quamquam eadem existuma- 107.1 
bat, tamen ab iniuria Maurum prohibet; suos hortatur, uti 
fortem animum gererent: saepe ante a paucis stremwis advor- 
sum multitudinem bene pugnatum; quanto sibi in proelio minus 
pepercissent, tanto lutiores fore; nec quemquam decere, qui 
manus armaverii, ab inermis pedibus auxilium petere, in ma- 
xumo metu nudum et caecum corpus ad hostis vortere. Dein 2 
Volucem, quoniam hostilia faceret, Iovem maxumum obtesta- 
tus, ut sceleris atque perfidiae Bocchi testis adesset, ex 
castris abire iubet. Ille lacrumans orare, ne ea crederet: 8 
nihil dolo factum, ac magis calliditate Iugurthae, cui videlicet 
speculanti iter suum cognitum esset; ceterum, quoniam neque 4 
ingentem multitudinem haberet et spes opesque eius ex patre 
suo penderent, credere illum nihil palam ausurum, cum ipse 
filius testis adesset: qua re optumum factu videri per media 5 
eius castra palam transire; sese, vel praemissis vel ibidem 
relictis Mauris, solum cum Sulla iturum. Ea res, uti in 6 
tali negotio, probata; ac statim profecti, quia de impro- 
viso acciderant, dubio atque haesitante Iugurtha, incolumes 
transeunt. Deinde paucis diebus, quo ire intenderant, perven- 7 
tum est. 

Ibi cum Boccho Numida quidam, Aspar nomine, multum 
et familiariter agebat, praemissus ab Iugurtha, postquam 
Sullam accitum audierat, orator et subdole speculatum Bocchi 
consilia; praeterea Dabar, Massugradae filius, ex gente Ma- 
sinissae, ceterum materno genere impar (nam pater eius ex 
concubina ortus erat), Mauro ob ingeni multa bona carus 
acceptusque. Quem Bocchus fidum esse Romanis multis ante 
tempestatibus expertus, ilico ad Sullam nuntiatum mittit: para- 
tum sese facere, quae populus Romanus vellet; colloquio diem, 
locum, tempus ipse delegeret. Neu Iugurthae legatum pertime- 
sceret: consulto sese omnia cum illo integra habere, quo res 
communis licentius gereretur; nam ab insidiis cius. aliter caveri 
nequivisse. Sed ego comperior Bocchum magis Punica fide 
quam ob ea, quae praedicabat, simul Romanum et Numidam 
spe pacis allinuisse multumque cum animo suo volvere solitum, 
Jugurtham Romanis an illi Sullam traderet; lubidinem advor- 
sum nos, metum pro nobis suasisse. 

Igitur Sulla respondit se pauca coram Aspare locuturum, 
cetera occulte, nullo aut quam 0830618501018 praesentibus; 
simul edocet, quae sibi responderentur. Postquam, sicuti vo- 
luerat, congressi, dicit se missum ۵ consule venisse quaesi- 
tum ab eo, pacem an bellum agitaturus foret. Tum rex, uti 
praeceptum fuerat, post diem decumum redire iubet ac nihil 
etiam tum decrevisse, sed illo die responsurum. Deinde ambo 
in sua castra digressi sunt. Sed ubi plerumque noctis pro- 
cessit, Sulla a Boccho occulte accersitur; ab utroque tantum 
modo fidi interprétes adhibentur, praeterea Dabar internun- 
tius, Sanctus vir et ex sententia ambobus. Ac statim sic rex 
incipit: 

«Nunquam ego ratus sum fore, uti rex maxumus in 110.1 


«hac terra et omnium, quos novi, privato homini gratiam 
«deberem. Et mehercule, Sulla, ante te cognitum multis 2 
«orantibus, aliis ultro egomet opem tuli, nullius indigui. Id 3 
«imminutum, quod ceteri dolere solent, ego laetor: fuerit 
«mihi eguisse aliquando pretium tuae amicitiae, quà apud 
«animum meum nihil carius habeo. Id adeo experiri licet: 4 
«arma, viros, pecuniam, postremo quiequid animo lubet, sume, 
«utere, et, quoad vives, nunquam tibi redditam gratiam pu- 
«taveris: semper apud me integra erit; denique nihil me 
«Sclente frustra voles. Nam, ut ego aestumo, regem armis 5 
«quam munificentia vinci minus flagitiosum est. 

«Ceterum de re publica vostra, cuius curator huc missus 6 
«es, paucis accipe. Bellum ego populo Romano neque feci 
«neque factum unquam volui; at finis meos adversum arma- 
«tos armis tutatus sum. Id omitto, quando vobis ita placet: 7 
«gerite, quod voltis, cum Iugurtha bellum. Ego flumen Mu- و‎ 
«Juecham, quod inter me et 1116008810 fuit, non egrediar 
«neque id intrare lugurtham sinam. Praeterea si quid meque 
«vobisque dignum petiveris, haud repulsus abibis.» 


Ad ea Sulla pro se breviter et modice, de pace et com- lil.1 


munibus rebus multis disseruit. Denique regi patefecit: quod 
polliceatur, senatum et populum Romanum, quoniam armis 
amplius valwissent, non in gratiam habituros; faciundum esse 
aliquid, quod illorum magis quam sua rettulisse videretur; id 
adeo in promptu esse, quoniam copiam Iugurlhae haberet; quem 
sí Romanis tradidisset, fore, ut ille quam. plurumum deberetur; 
amicitiam, foedus, Numidiae partem, quam nunc peteret, tunc 
ultro adventuram. Rex primo negitare: cognationem, affinita- 2 
iem, praeterea foedus intervenisse; ad hoc metuere, ne, fluxa 
fide usus, popularium animos avorteret, quis et Iugurtha 
carus et Romani invisi erant. Denique saepius fatigatus leni- 8 


89 


۱1۱-2 110. BORHA Cb 0۰ 


4 tur et ex voluntate Sullae omnia se facturum promittit. Ce- 


terum ad simulandam pacem, cuius Numida, defessus bello, 
&vidissumus erat, quae utilia visa, constituunt. Ita composito 
dolo, digrediuntur. 

At rex postero die Asparem, Iugurthae legatum, appellat 
dicitque: sibi per Dabarem er Sulla cognitum posse condicio- 
nibus bellum poni: quam ob rem regis sui sententiam exquire- 
ret. Ille laetus in castra Iugurthae proficiscitur; deinde, ab 
illo cuncta edoctus, properato itinere, post diem octavum redit 
ad Bocehum et ei nuntiat: Iugurtham cupere omnia, quae 
imperarentur, facere, sed Mario parum confidere; saepe antea 
cum imperatoribus Romanis pacem conventam frustra fuisse. 


112.1 


2 


8 Ceterum Bocchus si ambobus consultum el ratam pacem vellet, 


daret operam, ut una ab omnibus quasi de pace in colloquium 
venirelur, ibique sibi Sullam traderet. Cum talem virum in 
potestatem habuisset, tum fore, uti iussu senatus aut populi 
foedus fieret; neque hominem nobilem, non sua ignavia, sed ob 
rem publicam in hostium potestate, relictum iri. 

Haec Maurus secum ipse diu volvens tandem promisit; 
ceterum dolo an vere cunctatus, parum comperimus. Sed ple- 
rumque regiae voluntates, ut vehementes, sic mobiles, saepe 


113.1 


2 ipsae sibi advorsae. Postea, tempore et loco constituto, in 


colloquium uti de pace veniretur, Bocchus Sullam modo, modo 
Iugurthae legatum appellare, benigne habere, idem ambobus 
polliceri. Illi pariter laeti ac spei bonae pleni esse. 

Sed nocte ea, quae proxuma fuit ante diem colloquio 3 
decretum, Maurus, adhibitis amicis ac statim immutata vo- 
luntate remotis, dicitur secum ipse multum agitavisse, voltu 
et oculis pariter atque animo varius; quae scilicet, tacente 
ipso, occulta pectoris patefecisse. Tamen postremo Sullam 4 
accersi iubet et ex illius sententia Numidae insidias tendit. 
Deinde, ubi dies advēnit et ei nuntiatum est Iugurtham 5 
haud procul abesse, cum paucis amicis et quaestore nostro 
quasi obvius honoris causa procedit in tumulum facillumum 
visu insidiantibus. Eodem Numida cum plerisque necessariis 6 
suis inermis, uti dictum erat, accedit ac statim, signo dato, 
undique simul ex insidiis invaditur. Ceteri obtruncati, Iugur- 
tha Sullae vinctus traditur et ab eo ad Marium deductus est. 


IV. SARJIIOYEHIE. 
Tpiyudis Mapia. 


Per idem tempus advorsum Gallos ab ducibus nostris Q. 114.1 
Caepione et Cn. Manlio male pugnatum. Quo metu Italia 2 
omnis contremuit. Illique et inde usque ad nostram memo- 
riam Romani sic habuere, alia omnia virtuti suae prona esse, 
cum Gallis pro salute, non pro gloria certari. Sed postquam 3 
bellum in Numidia confectum et Iugurtham Romam vinctum 
adduci nuntiatum est, Marius consul absens factus est et ei 
decreta provincia Gallia, isque Kalendis Ianuariis magnã 


glorià consul triumphavit. Et ea tempestate spes atque opes 4 
civitatis in illo sitae. 

